text:
NHLOKO-MHAKA YA XIFUNENGETO
Tirhisa Nkarhi Wa Wena Hi Vutlhari
“Loko a ndzi ri ni nkarhi lowu engetelekeke!” U ma vule kangani marito wolawo? Hi marito man’wana, nkarhi wu endla leswaku vanhu hinkwavo va ringana, hikuva vanhu lava nga ni vulawuri ni swigwili a va na nkarhi wo tala ku tlula wa vanhu va le xiyin’weni xa le hansi ni swisiwana. Ku tlula kwalaho, swigwili kumbe swisiwana a swi swi koti ku hlengeleta nkarhi. Loko wu kala wu hundza, wu hundzele makumu. Hikwalaho, i swa nkoka ku tirhisa nkarhi lowu hi nga na wona hi vutlhari. Njhani? Xiya magoza ya mune lama nga pfuna vanhu vo tala leswaku va tirhisa nkarhi wa vona hi vutlhari.
Goza 1: Hleleka
Rhangisa swilo swa nkoka. Bibele yi tsundzuxa yi ku: “Tiyiseka hi swilo swa nkoka swinene.” (Vafilipiya 1:10) Endla nxaxamelo wa swilo swa nkoka kumbe leswi nga swa xihatla leswi u lavaka ku swi endla, u ri karhi u tsundzuka leswaku swilo swa nkoka—hi xikombiso, ku xava swakudya swo lalela—swi nga ha endleka swi nga ri swa xihatla. Hi hala tlhelo swilo leswi nga ha vonakaka swi ri swa xihatla—ku hlalela nongonoko wa TV lowu u wu rhandzaka—swi nga ha endleka swi nga ri swa nkoka. *
Anakanya ka ha ri emahlweni. Eklesiasta 10:10 yi ri: “Loko xitirhisiwa xa nsimbi xi bvinyekile naswona munhu a nga xi lotanga, u ta tirhisa ntamu wakwe lowukulu. Hi ndlela yoleyo ku tirhisa vutlhari hi mukhuva lowu humelelaka swa pfuna.” Hi dyondza yini? Lota xitirhisiwa xa wena xa nsimbi, hi ndlela yo fanekisela, hi ku kunguhata ka ha ri emahlweni leswaku u ta kota ku tirhisa nkarhi wa wena hi ndlela leyi humelelaka. Yi vekele etlhelo kumbe u nga yi endli mintirho leyi nga riki ya nkoka leyi ku dyelaka nkarhi yi tlhela yi ku heta matimba. Loko u tikuma u ri ni nkarhi hikwalaho ka leswi u nga hatlisa u heta ntirho wa wena, ha yini u nga endli ntirho lowu wu nga ta laveka enkarhini lowu taka? Loko u anakanya ka ha ri emahlweni u ta endla swilo swo tala, ku fana ni mutirhi wo tlhariha la lotaka xitirhisiwa xakwe xa nsimbi.
Olovisa vutomi bya wena. Dyondza ku ala ku endla swilo leswi nga riki swa nkoka kumbe leswi ku dyelaka nkarhi. Ku endla swilo swo tala ni ku tshamela ku pfumela ku rhambiwa swi nga ku vangela ntshikilelo lowu nga bohiki swi tlhela swi ku hetela ntsako.
Goza 2: Papalata Swilo Leswi Dyaka Nkarhi
Ku va ni xinamu ni ku tikeriwa ku endla xiboho. “Loyi a langutaka mheho a nge byali mbewu; naswona loyi a langutaka mapapa a nge tshoveli.” (Eklesiasta 11:4) Hi dyondza yini? Ku va ni xinamu swi dya nkarhi naswona swi endla leswaku munhu a nga endli swilo swo tala. Murimi loyi a rindzaka xiyimo lexi faneleke swi nga ha endleka a nga byali mbewu kumbe a nga tshoveli. Hilaha ku fanaka, hi nga ha pfumelela ku vilela hi vutomi swi endla swi hi tikela ku endla xiboho. Kumbe hi nga ha vona onge hi fanele hi rindza kukondza hi va ni rungula hinkwaro ra nkoka hi nga si endla xiboho. Entiyisweni, loko hi nga si endla swiboho swa nkoka hi fanele hi rhanga hi endla ndzavisiso hi tlhela hi anakanyisisa. Swivuriso 14:15 yi ri: “Lowo tlhariha u xiyisisa magoza yakwe.” Kambe ntiyiso wa mhaka hileswaku swiboho swo tala leswi vanhu va swi endlaka, va swi endla va ri karhi va kanakana.—Eklesiasta 11:6.
Ku lava ku endla swilo hi ndlela leyi hetisekeke. Yakobo 3:17 yi ri: “Vutlhari lebyi humaka ehenhla [kumbe eka Xikwembu bya] anakanyela.” I ntiyiso leswaku i swinene ku navela ku endla swilo hi ndlela leyinene. Kambe, minkarhi yin’wana hi nga ha tivekela mimpimanyeto leyi tlakukeke swinene lerova hi tivangela ku khomiwa hi tingana hambi ku ri ku tsandzeka ku yi fikelela. Hi xikombiso, munhu la dyondzaka ririmi rin’wana u fanele a lunghekela ku endla swihoxo, a swi tiva leswaku u ta dyondza eka swona. Kambe munhu la lavaka ku endla swilo hi ndlela leyi hetisekeke u ta chava ku vula swilo leswi hoxeke, ku nga langutelo leri nga ta n’wi sivela ku endla nhluvuko. I swa nkoka ku va ni langutelo leri ringaniseriweke hi swilo leswi hi nga kotaka ku swi endla! Swivuriso 11:2 yi ri: “Vutlhari byi ni lava va titsongahataka.” Ku engetela kwalaho, lava titsongahataka a va titeki va ri va nkoka naswona loko va endla swihoxo va nga ha tihleka.
“Entiyisweni swilo a wu swi hakeleli hi mali. U swi hakela hi nkarhi.”—Buku leyi nge, What to Do Between Birth and Death
Goza 3: Ringanisela Naswona Vana Ni Ntiyiso
Ringanisela entirhweni ni le ka vuhungasi. “Voko leri teleke ku wisa ra antswa ku ri ni mavoko mambirhi lama teleke ntirho wa matimba ni ku hlongorisa mheho.” (Eklesiasta 4:6) Vanhu lava godzomberiweke hi ntirho hakanyingi a va tiphini hi mihandzu ya “mavoko [ya vona] mambirhi lama teleke ntirho wa matimba.” Va tshama va nga ri na nkarhi kumbe matimba. Hi hala tlhelo, lolo ri hlawula ku va ni “mavoko mambirhi” ya ku wisa ivi ri tlanga hi nkarhi wa rona wa risima. Bibele yi hi khutaza ku ringanisela: Tirha hi matimba kutani u tsakela vuyelo bya kona. Ntsako wo tano i “nyiko ya Xikwembu.”—Eklesiasta 5:19.
Vana ni nkarhi lowu eneleke wo etlela. Mutsari un’wana wa Bibele u te: “Ndzi ta pavalala ni ku etlela hi ku rhula.” (Pisalema 4:8) Vanhu vo tala lavakulu va fanele va etlela kwalomu ka nhungu wa tiawara vusiku byin’wana ni byin’wana leswaku va va lava hanyeke kahle emirini va tlhela va va ni mianakanyo leyi hlutekeke. Malunghana ni ku va ni mianakanyo leyi hlutekeke, ku etlela i ndlela leyinene yo tirhisa nkarhi hikuva swi pfuna munhu leswaku a tshama a xalamukile naswona swi endla leswaku mianakanyo yi tirha hi ndlela leyinene, xisweswo swi endla leswaku munhu a susumeteleka ku dyondza. Hambiswiritano, loko munhu a nga etleli swi n’wi kavanyeta ku dyondza naswona swi hoxa xandla eka timhangu, swihoxo ni ku hela mbilu hi ku hatlisa.
Veka tipakani leti u nga ta ti fikelela. “Ku vona ka mahlo ka antswa ku ri ni ku famba-famba ka moya-xiviri.” (Eklesiasta 6:9) Hi dyondza yini emhakeni leyi? Munhu wo tlhariha a nga pfumeli ku lawuriwa hi ku navela, ngopfu-ngopfu ku navela swilo leswi nga riki swa xiviri kumbe ku navela loku a nga taka a nga ku enerisi. Hikwalaho, a nga xisiwi hi swinavetisi swa vutlhari kumbe a teka swilo hi xikweleti hi ku olova. Ematshan’weni ya sweswo, wa eneriseka hi swilo leswi a kotaka ku swi fikelela—‘leswi mahlo ya yena ma swi vonaka.’
Goza 4: Kongomisiwa Hi Mahanyelo Lamanene
Kambisisa ndlela leyi u lavaka ku hanya ha yona. Milawu ya mahanyelo leyi u lavaka ku hanya ha yona ya ku kongomisa ku vona loko nchumu wu ri lowunene, wu ri wa nkoka ni loko wu vuyerisa. Loko vutomi bya wena a byi fana ni nseve, milawu ya wena ya mahanyelo a yi ta kongoma nseve wolowo. Hikwalaho, milawu ya mahanyelo lamanene yi ku pfuna ku rhangisa swilo swa nkoka evuton’wini ni ku wu tirhisa kahle nkarhi wa wena siku ni siku. Hi kwihi laha u nga kumaka milawu yoleyo? Vanhu vo tala va kambisisa Bibele, va xiya vutlhari bya yona lebyi tlakukeke.—Swivuriso 2:6, 7.
Rirhandzu a ri ve mfanelo ya wena ya nkoka swinene. Vakolosa 3:14 yi vula leswaku rirhandzu “i xiboho lexi hetisekeke xa vun’we.” A hi nge vi na wona ntsako wa xiviri naswona hi ta titwa hi nga sirhelelekanga loko hi nga rhandziwi, ngopfu-ngopfu endyangwini. Vanhu lava honisaka mhaka yoleyo, kumbexana va hlongorisa rifuwo kumbe ntirho, entiyisweni a va nge tsaki. Hakunene ku ni xivangelo lexinene xo va Bibele yi vulavula hi rirhandzu minkarhi ya madzana, yi vula leswaku i mfanelo ya nkoka swinene.—1 Vakorinto 13:1-3; 1 Yohane 4:8.
Tivekele nkarhi wo dyondza hi Xikwembu. Wanuna la vuriwaka Geoff, la tirhaka eka xilamulela-mhangu a a ri ni nsati loyi a n’wi rhandzaka, vana vambirhi lava tsakeke, vanghana lavanene ni ntirho lowu hakelaka. Hambiswiritano, ntirho wakwe a wu endla leswaku a vona vanhu va xaniseka va tlhela va fa. U tivutise a ku: “Xana leyi hi yona ndlela leyi vutomi a byi fanele byi va ha yona?” Kutani siku rin’wana u hlaye minkandziyiso yo karhi leyi sekeriweke eBibeleni leyi kandziyisiweke hi Timbhoni ta Yehovha ivi a kuma tinhlamulo leti enerisaka.
Geoff u byele nsati wakwe ni vana vakwe leswi a a ri ku swi dyondzeni, kutani na vona va sungule ku swi tsakela. Ndyangu wolowo wu sungule ku dyondza Bibele, leswi antswiseke vutomi bya wona swi tlhela swi wu pfuna ku tirhisa nkarhi wa wona hi vutlhari. Ku dyondza Bibele swi tlhele swi endla leswaku va va ni ntshembo lowu tsakisaka wo hanya hilaha ku nga heriki emisaveni leyi vanhu va kona va nga ta va va ri ni xikongomelo naswona ku nga ha ri na ku xaniseka.—Nhlavutelo 21:3, 4.
Leswi nga humelela eka Geoff swi hi tsundzuxa marito ya Yesu Kreste loko a ku: “Va tsaka lava khathalaka hi xilaveko xa vona xa moya.” (Matewu 5:3) Xana u tiyimiserile ku tivekela nkarhinyana wutsongo wo dyondza hi Xikwembu? Entiyisweni, ku tirhisa nkarhi wa wena hi ndlela yoleyo swi ta ku nyika vutlhari byo wu tirhisa kahle nkarhi wa wena, ku nga ri siku ni siku ntsena, kambe vutomi bya wena hinkwabyo.
^ ndzim. 5 Vona xihloko lexi nge, “Tindlela Ta 20 To Tixavela Nkarhi Lowu Engetelekeke,” eka Xalamuka! ya April 2010.


c: text/html

text:
November 28–December 4
RISIMU RA SOLOMONI 1-8
Risimu 106 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Xikombiso Lexinene Lexi Hi Nga Xi Tekelelaka Eka Nhwanyana Wa Muxulami”: (10 min.)
[Tlanga vhidiyo leyi nge Xingheniso Xa Buku Ya Risimu Ra Solomoni.]
Ris 2:7; 3:5—Muxulami a a tiyimisele ku rindza leswaku a kuma munhu loyi a ta n’wi rhandza (w15 1/15 31 ¶11-13)
Ris 4:12; 8:8-10—U tshame a tshembekile naswona a tengile loko a ha rindzile (w15 1/15 32 ¶14-16)
-
Endla Ndzavisiso: (8 min.)
Ris 2:1—Hi tihi timfanelo leti endleke leswaku Muxulami a saseka swinene? (w15 1/15 31 ¶13)
Ris 8:6—Ha yini rirhandzu ra ntiyiso ri hlamuseriwa tanihi “langavi ra Yah”? (w15 1/15 29 ¶3; w06 11/15 20 ¶7)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: (u nga hundzi timinete ta mune) Ris 2:1-17
NDZETELO WA NTIRHO WO CHUMAYELA
Riendzo Ro Sungula: (u nga hundzi timinete timbirhi) bh—Tirhisa vhidiyo leyi nge Ha Yini U Fanele U Dyondza Bibele? leswaku u fambisa buku. (Xiya: u nga yi tlangi vhidiyo leyi hi nkarhi wa nkombiso.)
Riendzo Ro Vuyela: (u nga hundzi timinete ta mune) bh—Rhamba munhu leswaku a ta eminhlanganweni.
Dyondzo Ya Bibele: (u nga hundzi timinete ta tsevu) bh 29-31 ¶8-9
MAHANYELO YA VAKRESTE
Risimu 115
“Vantshwa Va Vutisa—Xana Ndzi Swi Lunghekerile Ku Rhandzana?”: (9 min.) Nkulumo leyi sekeriweke eka xihloko lexi nge “Vantshwa Va Vutisa—Xana Ndzi Swi Lunghekerile Ku Rhandzana?” (Nghena eka jw.org/ts kutani u nghena ehansi ka nhlokomhaka leyi nge TIDYONDZO TA BIBELE > VANTSHWA.)
Xana I Rirhandzu Ra Ntiyiso Kumbe I Ra Ku Tekeka?: (6 min.) Tlangani kutani mi bula hi vhidiyo ya tipopayi leyi nge Xana I Rirhandzu Ra Ntiyiso Kumbe I Ra Ku Tekeka? (nxaxamelo wa tivhidiyo, NTIRHO WA HINA WO CHUMAYELA)
Dyondzo Ya Bibele Ya Vandlha: (30 min.) kr ndz. 4 ¶16-23 ni bokisi leri nge “Xana Mfumo I Wa Xiviri Hi Ndlela Yihi Eka Wena?”
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 34 Ni Xikhongelo

robotstxt: allowed

filter: keep


text:
February 13-19
ESAYA 52-57
Risimu 148 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Kreste U Xaniseke Hikwalaho Ka Hina”: (10 min.)
Esa 53:3-5—U sandziwile ni ku tlhela a xanisiwa hikwalaho ka swidyoho swa hina (w09 1/15 26 ¶3-5)
Esa 53:7, 8—Hi ku swi rhandza u nyikele hi vutomi byakwe hikwalaho ka hina (w09 1/15 27 ¶10)
Esa 53:11, 12—Hi ta va lava lulameke hikwalaho ka leswi a tshembekeke ku fikela eku feni (w09 1/15 28 ¶13)
-
Endla Ndzavisiso: (8 min.)
Esa 54:1—I mani “wansati wa mhika” loyi ku vulavuriwaka ha yena eka vuprofeta lebyi naswona i vamani “vana” vakwe? (w06 3/15 11 ¶2)
Esa 57:15—Yehovha u “tshama” ni vanhu lava “pfotlokeke” ni lava ‘titsongahataka’ hi ndlela yihi? (w05 10/15 26 ¶3)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: (u nga hundzi timinete ta mune) Esa 57:1-11
NDZETELO WA NTIRHO WO CHUMAYELA
Riendzo Ro Sungula: (u nga hundzi timinete timbirhi) lc—Pfula ndlela yo endla riendzo ro vuyela.
Riendzo Ro Vuyela: (u nga hundzi timinete ta mune) lc—Pfula ndlela yo tlhela u n’wi endzela.
Dyondzo Ya Bibele: (u nga hundzi timinete ta tsevu) bh 15 ¶16-17—Loko swi koteka, kombela tatana leswaku a dyondza ni n’wana wakwe lontsongo wa jaha kumbe wa nhwana.
MAHANYELO YA VAKRESTE
Risimu 110
“Pfuna Vana Va Wena Leswaku Va Va Ni Ripfumelo Leri Tiyeke Eka Muvumbi”: (15 min.) Bulo ni vayingiseri. Tlangani vhidiyo leyi nge Leswi Tintangha Ta Wena Ti Swi Vulaka—Ku Pfumela Eka Xikwembu (nxaxamelo wa tivhidiyo, VANTSHWA).
Dyondzo Ya Bibele Ya Vandlha: (30 min.) kr ndz. 8 ¶8-13 ni chati leyi nge “Tirhekhodo Ta Misava Hinkwayo Ta Minkandziyiso”
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 107 Ni Xikhongelo


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 22:1-25
22 Ku avanyisiwa ka nkova wa xivono:+ Kutani, swo yini ha wena leswi u tlhandlukeke hi ku helela u ya elwangwini?+2 A wu tele ku pfilunganyeka, muti wa huwa, muti lowu khanaka.+ Lava dlayiweke va wena a va dlayiwanga hi banga, hambi ku ri lava feke enyimpini.+3 Hinkwavo vafumi+ va wena va tihanyi va baleke hi nkarhi wun’we.+ Va khotsiwile handle ko tirhisa vurha. Vanhu va wena hinkwavo lava kumiweke, va khotsiwe swin’we.+ A va balekile va ya ekule.4 Hi yona mhaka leyi ndzi nga te: “Tshikani ku ndzi honolela. Ndzi ta kombisa mbitsi hi ku rila.+ Mi nga sindzisi ku ndzi chavelela hikwalaho ka ku phangiwa ka nhwanyana wa vanhu va mina.+5 Hikuva i siku ra mpfilumpfilu+ ni ra ku kandziyela+ ni ra ku pfilunganyeka+ leri Hosi leyi Lawulaka, Yehovha wa mavuthu, a ri tiseke enkoveni wa xivono. Ku ni la mbundzumuxaka khumbi,+ ni xirilo entshaveni.+6 Naswona Elami+ u teke nkotloto wa miseve hi tihanci, ekalichini ya nyimpi ya munhu wa la misaveni; kasi Kiri+ yena u funungule xitlhangu.7 Kutani rivala ra le hansi ra wena leri hlawulekeke ri ta tala makalichi ya nyimpi, kunene tihanci ti ta yima hi le nyangweni,8 ku ni loyi a nga ta susa xisirhelelo xa Yuda. Kutani esikwini rero u ta languta tlhelo ra vuhlayiselo bya swihlomo+ endlwini ya le khwatini,+9 kunene n’wina mi ta vona timbhovo ta rirhangu ra Muti wa Davhida, hikuva ti ta va ti tele.+ Mi ta hlengeleta mati ya xidziva xa le hansi.+10 Entiyisweni mi ta hlaya tindlu ta Yerusalema. Mi ta hirimuxa ni tindlu leswaku rirhangu+ ri nga fikeleleki.11 Kutani mi fanele ku endla xihlambelo exikarhi ka marhangu lamambirhi, xa mati ya xidziva xa khale.+ Kunene a mi nge n’wi languti Muendli Lonkulu wa xona, ni loyi a xi vumbeke khale swinene a mi nge n’wi voni.12 “Hosi leyi Lawulaka,+ Yehovha wa mavuthu, esikwini rero u ta endla leswaku ku riliwa,+ ku biwa nkosi, ku tsemetiwa mpandla ni leswaku ku khamiwa nguvu yo khwaxa.+13 Kambe waswivo, ku khana ni ku tsaka, ku dlayiwa ka tihomu ni ku tlhaviwa ka tinyimpfu, ku dyiwa ka nyama ni ku nwiwa ka vhinyo,+ ‘A ku dyiweni, ku nwiwa, hikuva mundzuku hi ta fa.’”+14 Yehovha wa mavuthu u tihlavuterile etindleveni ta mi-na:+ “‘A mi nge rivaleriwi+ xidyoho lexi mi nga si fa,’+ ku vula Hosi leyi Lawulaka, Yehovha wa mavuthu.”15 Hosi leyi Lawulaka, Yehovha wa mavuthu, u te: “Famba u ya nghena eka mulanguteri loyi, eka Xebina,+ loyi a lawulaka yindlu,+16 ‘I yini lexi nga xa wena laha, naswona i mani la nga wa wena laha, leswi u ticeleleke xilahlo laha?’+ U ticelela xilahlo laha ku tlakukeke; u tikovotlela vutshamo eribyeni.17 ‘Waswivo! Yehovha u ku cukumetela ehansi hi ku cukumeta lokukulu, Wena munhu la tiyeke emirini, a ku khoma hi matimba.18 Kunene u ta ku tsondzela swi tiya, kukota bolo etikweni ro anama. U ta fela kona, naswona makalichi ya ku vangama ka wena ma ta va tingana ta yindlu ya n’wini wa wena.19 Naswona ndzi ta ku hlongola exikhundlheni xa wena; u ta wisiwa exitshan’weni xa wena xa ximfumo.+20 “‘Kutani esikwini rero ndzi ta vitana nandza wa mina,+ ku nga Eliyakimi+ n’wana wa Hilkiya.+21 Ndzi ta n’wi ambexa nguvu yo leha ya wena, ndzi ta n’wi khama hi nceka wa wena,+ vulawuri bya wena ndzi ta byi veka evokweni rakwe; u ta va tata wa vaaki va Yerusalema ni yindlu ya Yuda.+22 Naswona xilotlelo+ xa yindlu ya Davhida ndzi ta xi veka ekatleni rakwe, u ta pfula a nga vi kona la pfalaka, kutani u ta pfala a nga vi kona la pfulaka.+23 Ndzi ta n’wi dzima kukota mhingu+ endhawini leyi tshamaka hi masiku, u ta fana ni xiluvelo xa ku vangama endlwini ya tata wakwe.+24 Kutani ku vangama hinkwako ka yindlu ya tata wakwe va ta ku hayeka eka yena, vatukulu ni swihluke, swibya hinkwaswo swa muxaka lowutsongo, swibya swa nkambana swin’we ni swibya hinkwaswo swa makhuwana lamakulu.25 “‘Esikwini rero,’ ku vula Yehovha wa mavuthu, ‘mhingu+ leyi dzimiwaka endhawini leyi tshamaka hi masiku yi ta susiwa,+ yi ta ceriwa yi wa, ndzhwalo lowu wu nga ehenhla ka yona wu ta susiwa, hikuva Yehovha u swi vurile.’”+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Rhuti 1:1-22
1 Emasikwini lawa vaavanyisi+ a va endla vululami ha wona, ku we ndlala+ etikweni, wanuna un’wana a suka eBetlehema+ wa Yuda a ya luvela emasin’wini ya Mowabu,+ yena ni nsati wakwe ni vana vakwe va majaha vambirhi.2 Vito ra wanuna loyi a ku ri Elimeleke, vito ra nsati wakwe a ku ri Nawomi, kasi mavito ya vana vakwe vambirhi a ku ri Mahaloni na Khiliyoni, Vaefurata+ lava humaka eBetlehema wa Yuda. Va hetelela va fike etikweni ra Mowabu, va tshama kona.3 Hi ku famba ka nkarhi Elimeleke nuna wa Nawomi a fa, yena a sala ni vana vakwe vambirhi.4 Endzhaku vavanuna lava va teka vasati, vaxisati va Mowabu.+ Vito ra un’wana a ku ri Orpa, kasi vito ra loyi un’wana a ku ri Rhuti.+ Va tshama kona malembe ya kwalomu ka khume.5 Hi ku famba ka nkarhi, havumbirhi bya vona, Mahaloni na Khiliyoni, na vona va fa, kutani wansati loyi a lahlekeriwa hi vana vakwe vambirhi ni nuna wakwe.6 Hiloko a suka ni tinhlomi takwe va vuya hi le tikweni ra Mowabu, hikuva u swi twile a ri etikweni ra Mowabu leswaku Yehovha u hundzuluxele nyingiso wakwe eka vanhu+ vakwe hi ku va nyika xinkwa.+7 Kutani a suka endhawini leyi a a tshama eka yona,+ tinhlomi takwe hatimbirhi ti ri na yena, va ya emahlweni va famba egondzweni va tlhelela etikweni ra Yuda.8 Eku heteleleni Nawomi a byela tinhlomi takwe hatimbirhi, a ku: “Fambani, ha un’we wa n’wina a a tlhelele endlwini ya mana wakwe. Onge Yehovha a nga mi komba musa wa rirhandzu,+ hilaha mi wu kombiseke hakona eka vavanuna lava sweswi va feke, ni le ka mina.+9 Onge Yehovha a nga mi nyika nyiko,+ ha un’we a kuma ndhawu yo wisela+ eka yona endlwini ya nuna wakwe.” Kutani a va ntswontswa,+ va sungula ku tlakusa marito ya vona va rila.10 Va hambeta va ku eka yena: “E-e, hi ta tlhelela na wena eka varikwenu.”+11 Kambe Nawomi a ku: “Tlhelani, vana vanga. Ha yini mi fanele mi famba na mina? Xana ndza ha ri ni vana eswirhweni swa mina swa le ndzeni, xana va nga va vanuna va n’wina?+12 Tlhelani vana vanga, fambani, hikuva mina ndzi kurile swinene lerova ndzi nga kuma nuna. Loko a ndzi vule leswaku ndzi ni ntshembo nileswaku ndzi ta va ni wanuna vusiku lebyi, kunene ndzi tswala ni vana va majaha,+13 xana a mi ta va rindza va kondza va kula? Xana a mi ta tshama mi rindze vona lerova mi nga tekiwi hi vavanuna van’wana? E-e, vana vanga, ndzi twa ku vava ngopfu hikwalaho ka n’wina, leswi voko ra Yehovha ri humeke ku lwa na mina.”+14 Hiloko va tlakusa marito ya vona va rila hilaha ku engetelekeke, endzhaku ka sweswo Orpa a ntswontswa n’wingi wakwe. Loko ku ri Rhuti, a n’wi namarhela.+15 Hiloko a ku: “Waswivo! Nkati-kuloni la nga noni u tlhelele eka vanhu va ka vona ni le ka swikwembu swakwe.+ Tlhela ni nkati-kuloni la nga noni.”+16 Rhuti a ku: “U nga ndzi kombeli leswaku ndzi ku tshika, ndzi tlhela ndzi nga ha fambi na wena; hikuva laha u yaka kona, ndzi ta ya kona, naswona laha u etlelaka kona, ndzi ta etlela kona.+ Vanhu va wena va ta va vanhu va mina,+ Xikwembu xa wena xi ta va Xikwembu xa mina.+17 Laha u nga ta fela kona,+ ndzi ta fela kona, kwalaho na mina ndzi ta lahliwa kona. Onge Yehovha a nga ndzi endla tano, a engetela+ eka swona loko ndzo hambana na wena kambe ku nga ri hikwalaho ka rifu.”18 Loko a vona leswaku a a phikelela malunghana ni ku famba na yena,+ hiloko a tshika ku vulavula na yena.19 Hiloko havambirhi va ya emahlweni ni ndlela ya vona kukondza va ya fika eBetlehema.+ Kuteloko va fike eBetlehema, muti hinkwawo wu va hlamala swinene,+ vavasati va hambeta va ku: “Xana loyi i Nawomi?”+20 Yena a a hlamula vavasati lava a ku: “Mi nga ndzi vitani Nawomi. Ndzi vitaneni Marha, hikuva Lowa Matimba Hinkwawo+ u ndzi endlele swo vava ngopfu.+21 A ndzi tele loko ndzi famba,+ kambe Yehovha u ndzi vuyise ndzi nga khomanga nchumu.+ Ha yini ma ha ndzi vitana Nawomi, kasi i Yehovha loyi a ndzi tsongahateke+ ni Lowa Matimba Hinkwawo la ndzi vangeleke khombo?”+22 Nawomi a vuya hi ndlela yoleyo, Rhuti lowa Mumowabu, nhlomi yakwe, a a ri na yena loko va vuya ku suka etikweni ra Mowabu;+ va fike eBetlehema+ eku sunguleni ka ntshovelo wa maxalana.+


text:
Xana A Wu Swi Tiva?
Xana hakunene Vayuda a va suka “eka matiko hinkwawo” va ya eYerusalema hi Pentekosta ya 33 C.E.?
Ku engetela eka rungula ra Bibele leri nga eka Mintirho 2:5-11, Philo, mutsari wa Muyuda wa nkarhi wolowo u tsale rungula leri a ri vulavula hi ntshungu wa vanhu lava a va khitikanela eYerusalema hi Pentekosta ya 33 C.E.
Loko Philo a tsala hi vanhu lava a va ya eYerusalema, u te: “Mitshungu leyi nga hlayekiki a yi suka eka matiko yo tala, van’wana a va suka entsungeni wa tiko, van’wana entsungeni wa lwandle, evuxeni ni le vupela dyambu, en’walungu ni le dzongeni, va ta eka khuvo wun’wana ni wun’wana.” U tlhele a tshaha eka papila leri a ri ya eka Mufumi wa le Rhoma Caligula, ri huma eka Agripa I, ku nga ntukulu wa Heroda Lonkulu. Eka rona, Agripa u tsale leswi mayelana na Yerusalema: “Muti wo Kwetsima . . . a hi ntsindza wa Yuda ntsena kambe ni wa matiko man’wana yo tala, sweswo swi vangiwa hileswi nkarhi ni nkarhi tikoloni a ti rhumeriwa ematikweni lama akelaneke na wona.”
Agripa u xaxamete matiko lama simekiweke hi tikoloni ta Vayuda, ku katsa ni matiko ya le kule yo tanihi Mesopotamiya, Afrika N’walungu, Asia Minor, Greece ni le swihlaleni swa Mediteraniya. Xidyondzeki Joachim Jeremias u ri: “Hambileswi nxaxamelo lowu wu nga hlamuselangiki nchumu hi maendzo yo ya eYerusalema, mhaka leyi a yi hlamuseriwanga hi vuenti, tanihi leswi a ku ri vutihlamuleri bya Vayuda hinkwavo ku ya endla magandzelo eYerusalema.”—Deteronoma 16:16.
Xana magidi ya vanhu lava a va ya eYerusalema eka minkhuvo ya Vayuda a va etlela kwihi?
A ku endliwa minkhuvo yinharhu hi lembe eYerusalema, Paseka, Pentekosta ni Nkhuvo wa Mitsonga. Hi va 100 BCE, vanhu va kwalomu ka madzana ya magidi va ye eYerusalema leswaku va ya tlangela swiendlakalo sweswo, a va suka eIsrayele ni le matikweni man’wana laha Vayuda a va tshama kona. (Luka 2:
Van’wana a va tshama ni vanghana va vona; van’wana va rhurheriwa etindlwini ta vaendzi. Vo tala a va tshama ematendeni emutini wolowo kumbe ematlhelo ka wona. Loko Yesu a ya eYerusalema ro hetelela, u rhurheriwe ekusuhi ni muti wa Betaniya.
Ku kumiwe miako yo tala yi ri ni mabavhu yo hlambela ekusuhi ni tempele. Ku vuriwa leswaku emiakweni leyi, hi laha vaendzi a va tshama kona va tlhela va hlambela kona, va nga si nghena etempeleni. Tsalwa leri kumiweke eka yin’wana ya miako leyi ri kombisa leswaku Theodotus, muprista ni murhangeri esinagogeni ra kwalaho u “ake sinagoga leswaku ku ta hlayiwa Torah eka yona . . . u tlhele a aka ndhawu yo rhurhela vaendzi lava nga swisiwana, a hoxa ni tiphayiphi ta mati eka yona.”


text:
“A Hi Veni Ni Rirhandzu . . . Hi Swiendlo Ni ntiyiso”
“A hi veni ni rirhandzu, ku nga ri hi marito kumbe ririmi, kambe hi swiendlo ni ntiyiso.”—1 YOH. 3:18.
TINSIMU: 72, 124
1. I rirhandzu ra muxaka muni leri un’wana ni un’wana wa hina a faneleke a va na rona naswona ha yini? (Vona xifaniso lexi nga eku sunguleni ka xihloko lexi.)
RIRHANDZU leri sekeriweke eka misinya ya milawu leri vuriwaka (a·gaʹpe) i nyiko leyi humaka eka Yehovha. Hi yena musunguri wa rona. (1 Yoh. 4:7) Lowu i muxaka wa rirhandzu leri un’wana ni un’wana wa hina a faneleke a va na rona. Hambileswi rirhandzu leri ri nga ha katsaka ku tsakela munhu, kambe ri vonaka hi ku endlela van’wana swilo leswinene. Buku yin’wana yi vula leswaku rirhandzu leri vuriwaka a·gaʹpe “ri kombisiwa hi swiendlo.” Loko hi kombisa van’wana rirhandzu kumbe hi kombiwa rirhandzu leri nga riki na vutianakanyi ha tsaka swinene.
2, 3. Yehovha u swi kombise njhani leswaku u rhandza vanhu hi rirhandzu ro pfumala vutianakanyi?
2 Yehovha u kombise leswaku u rhandza vanhu a nga si vumba Adamu na Evha. U endle misava leswaku vanhu va ta tshama eka yona hilaha ku nga heriki ni leswaku va tiphina hi vutomi eka yona. Yehovha a nga endlanga leswi hi xikongomelo xo ti vuyerisa, kambe a lava leswaku ku vuyeriwa hina. U tlhele a kombisa sweswo hi ku nyika vana vakwe ntshembo wo hanya hilaha ku nga heriki emisaveni leyi nga Paradeyisi leyi a va lunghiselele yona.
3 Endzhaku ka loko Adamu na Evha va xandzukile, Yehovha u swi kombise erivaleni leswaku u ni rirhandzu ro pfumala vutianakanyi. U endle lunghiselelo ra leswaku vana va Adamu na Evha lava va nga ta kombisa ku tlangela rirhandzu rakwe, va kutsuriwa exidyohweni. (Gen. 3:15; 1 Yoh. 4:10) Entiyisweni, ku sukela loko Yehovha a vule leswaku u ta kutsula vana va Adamu, eka yena a swi fana ni loko se a va kutsurile. Xisweswo, endzhaku ka malembe ya kwalomu ka 4 000 Adamu na Evha va dyohile, Yehovha u nyikele hi N’wana wakwe la tswariweke a ri swakwe hikwalaho ka leswi a rhandzaka vanhu. (Yoh. 3:16) Mayana rirhandzu ro pfumala vutianakanyi leri Yehovha a hi kombeke rona!
4. I yini lexi kombisaka leswaku vanhu lava nga hetisekangiki va nga swi kota ku kombisa rirhandzu ro pfumala vutianakanyi?
4 Hi kota ku kombisa rirhandzu leri nga riki na vutianakanyi hikuva Xikwembu xi hi vumbe hi xifaniso xa xona. Leswi hi nga hetisekangiki swa hi tikela ku kombisa rirhandzu ro pfumala vutianakanyi, kambe a swi vuli swona leswaku a hi nge swi koti ku endla tano. Avele u kombise leswaku u rhandza Xikwembu hi mbilu hinkwayo hi ku nyikela hi swilo swakwe swa risima. (Gen. 4:3, 4) Nowa u kombise leswaku u rhandza vanhu hi ku va chumayela rungula leri humaka eka Xikwembu ku ringana malembe yo tala, hambileswi vanhu va kona a va nga ri tsakeli. (2 Pet. 2:5) Abrahama u kombise leswaku u rhandza Xikwembu ku tlula hinkwaswo hi ku nyikela hi n’wana wakwe Isaka, hambileswi sweswo a swi nga olovi. (Yak. 2:21) Ku fana ni vavanuna lava vo tshembeka, hi lava ku kombisa rirhandzu ku nga khathariseki swiphiqo leswi hi langutanaka na swona.
KU HAMBANA EXIKARHI KA RIRHANDZU RA NTIYISO NI RA VUKANGANYISI
5. Hi nga ri kombisa njhani rirhandzu ra ntiyiso?
5 Bibele yi vula leswaku rirhandzu ra ntiyiso a ri kombisiwi hi “marito kumbe ririmi, kambe hi swiendlo ni ntiyiso.” (1 Yoh. 3:18) Xana leswi swi vula leswaku a hi nge swi koti ku kombisa rirhandzu hi marito ya hina? A swi tano! (1 Tes. 4:18) Kambe a hi fanelanga hi kombisa rirhandzu hi marito ntsena, ngopfungopfu loko ku ri ni swiyimo leswi lavaka hi endla swo karhi. Hi xikombiso, loko makwerhu a pfumala, ematshan’weni yo vula leswaku swi ta lungha, hi fanele hi n’wi pfuna. (Yak. 2:15, 16) Hilaha ku fanaka, loko hi rhandza Yehovha ni vaakelani, a hi nge n’wi ‘kombeli ntsena leswaku a rhumela vatirhi’ lava engetelekeke kambe hi ta chumayela hi ku hiseka.—Mat. 9:38.
6, 7. (a) I yini “rirhandzu ro pfumala vukanganyisi”? (b) Hi swihi swikombiso swa vanhu van’wana lava kombiseke rirhandzu ra vukanganyisi?
6 Muapostola Yohane u tsale leswaku hi fanele hi kombisa rirhandzu “hi swiendlo ni ntiyiso.” Xisweswo, rirhandzu ra hina ri fanele ri “pfumala vukanganyisi,” kumbe “ri nga vi na vukanganyisi.” (Rhom. 12:9; 2 Kor. 6:6) Leswi swi vula leswaku a hi nge swi koti ku kombisa rirhandzu ra ntiyiso loko hi endla onge hi rhandza munhu un’wana ku ve ha swi tiva leswaku a hi n’wi rhandzi. Hi nga ha tivutisa, ‘xana ri kona rirhandzu ra vukanganyisi?’ Doo! Loko ku ri leswaku ri kona, rero a hi ri rirhandzu nikatsongo.
7 Xiya swikombiso swa vanhu van’wana lava kombiseke rirhandzu ra vukanganyisi. Entangeni wa Edeni, Sathana u endle onge u rhandza Evha kambe swiendlo swakwe a swi nga kombisi rirhandzu. (Gen. 3:4, 5) Enkarhini wa hosi Davhida, Ahitofele u endle onge u rhandza Davhida kasi a nga n’wi rhandzi. Ahitofele u xenge Davhida leswaku a a ta vuyeriwa. (2 Sam. 15:31) Ninamuntlha, vagwinehi ni van’wana lava vangaka ku avana evandlheni va tirhisa “mavulavulelo ya vona yo wonga ni mavulavulelo yo sasa” leswaku va vonaka onge va ni rirhandzu kambe xikongomelo xa vona a hi xinene.—Rhom. 16:17, 18.
8. I xivutiso xihi lexi hi faneleke hi tivutisa xona?
8 Rirhandzu ra vukanganyisi ri bihe ngopfu tanihi leswi ri hambanaka ni mfanelo ya Xikwembu ku nga rirhandzu ra ntiyiso. Rirhandzu ro tano ri nga kanganyisa vanhu ku nga ri Yehovha. Yesu u vule leswaku lava nga ni vukanganyisi va ta xupuriwa “hi ndlela leyi vavaka swinene.” (Mat. 24:51) Kambe malandza ya Yehovha a ma na rona rirhandzu ra vukanganyisi. Hambiswiritano, hi fanele hi tivutisa leswi: ‘Xana mikarhi hinkwayo ndzi kombisa rirhandzu ra ntiyiso, ku nga ri ra vutianakanyi kumbe ra vukanganyisi?’ A hi kambisiseni tindlela ta kaye leti hi nga kombisaka “rirhandzu ro pfumala vukanganyisi” ha tona.
NDLELA YO KOMBISA ‘RIRHANDZU HI SWIENDLO NI NTIYISO’
9. Rirhandzu ra ntiyiso ri ta hi susumetela ku endla yini?
9 Tsaka loko u endla leswinene hambiloko van’wana va nga swi voni. A hi tiyimiseleni ku endlela vamakwerhu leswinene “exihundleni” loko swi koteka. (Hlaya Matewu 6:1-4.) Ananiya na Safira va tsandzekile ku endla tano. Leswi va hembeke hi mali leyi va yi nyikeleke va kume vuyelo byo biha hikwalaho ka vukanganyisi byebyo. (Mint. 5:1-10) Ku hambana ni sweswo, rirhandzu ra ntiyiso ri hi susumetela ku endlela vamakwerhu swilo leswinene handle ko lava ku voniwa. Hi xikombiso, vamakwerhu lava pfunaka Huvo leyi Fumaka ku lunghiselela mikandziyiso leyi sekeriweke eBibeleni, va endla tano handle ko lava ku voniwa naswona a va byeli van’wana hi mitirho leyi va yi endleke.
10. Hi nga va vo rhanga hi ndlela yihi eku xiximeni ka van’wana?
10 Vana wo rhanga eku xiximeni ka van’wana. (Hlaya Varhoma 12:10.) Yesu u hi vekele xikombiso lexinene xo xixima van’wana hi ku endla mitirho leyi a yi languteriwa ehansi. (Yoh. 13:3-5, 12-15) Swi nga ha lava hi tirha hi matimba leswaku hi kota ku va ni mfanelo ya ku titsongahata leyi nga ta hi pfuna leswaku hi xixima van’wana. Vaapostola a va nga swi twisisi leswi Yesu a swi endla kukondza loko va kuma moya lowo kwetsima. (Yoh. 13:7) Hi nga kombisa van’wana leswaku ha va xixima hi ku nga titeki hi antswa ku va tlula hikwalaho ka dyondzo, rifuwo ni vutihlamuleri lebyi hi nga na byona enhlengeletanweni ya Yehovha. (Rhom. 12:3) Ematshan’weni yo vondzoka van’wana lava bumabumeriwaka hikwalaho ka ntirho wo karhi, hi fanele hi tsaka na vona hambiloko hi vona onge na hina a hi fanele hi bumabumeriwa hikwalaho ka leswi hi hoxeke xandla.
11. Ha yini hi fanele hi bumabumela van’wana swi huma embilwini?
11 Bumabumela vamakwerhu swi huma embilwini. Hi fanele hi lava tindlela to bumabumela van’wana hikuva ‘i swinene naswona swa aka.’ (Efe. 4:29) Kambe swi fanele swi huma embilwini. Loko swi nga humi embilwini, hi ta va hi kanganyisa vamakwerhu ematshan’weni yo va nyika switsundzuxo leswi lavekaka. (Swiv. 29:5) Ku ta va ku ri vukanganyisi loko hi bumabumela munhu wo karhi kutani endzhaku hi vulavula ku biha hi leswi a swi endleke. Muapostola Pawulo u hi vekele xikombiso lexinene xo kombisa rirhandzu eka ndlela leyi a a bumabumela van’wana ha yona. Hi xikombiso, u bumabumele Vakreste va le Korinto hikwalaho ka swilo leswinene leswi va swi endleke. (1 Kor. 11:2) Kambe loko a fanele a va nyika ndzayo, a va hlamusela xivangelo xa kona hi musa.—1 Kor. 11:20-22.
12. Hi nga ri kombisa njhani rirhandzu ra ntiyiso loko hi kombisa van’wana malwandla?
12 Kombisa malwandla. Yehovha u lava hi kombisa malwandla eka vamakwerhu. (Hlaya 1 Yohane 3:17.) Kambe hi fanele hi swi endla hi xikongomelo lexinene ku nga ri hi vutianakanyi. Hi nga ha tivutisa leswi: ‘Xana ndzi kombisa malwandla eka vanghana va mina, eka vanhu lava fuweke kumbe lava ndzi lavaka leswaku va ndzi nyika swo karhi? Kumbexana ndzi kombisa malwandla eka vamakwerhu lava ndzi nga va tolovelangiki kumbe lava nga ta ka va nga ndzi tlheriseli nchumu?’ (Luka 14:12-14) Hi fanele hi endla yini loko makwerhu wo karhi a pfumala hikwalaho ko tsandzeka ku hlela swilo kumbe a nga hi khensi loko hi n’wi endlele swo karhi? Eka swiyimo swo tano, hi fanele hi yingisa xitsundzuxo lexi nge: ‘Kombisanani malwandla, mi nga gunguli.’ (1 Pet. 4:9) Loko u yingisa xitsundzuxo lexi, u ta kuma ntsako lowu tisiwaka hi ku nyika hi xikongomelo lexinene.—Mint. 20:35.
13. (a) Hi le ka swiyimo swihi laha swi nga ha tikaka ku pfuna lava tsaneke? (b) I yini leswi hi nga swi endlaka leswaku hi pfuna lava tsaneke?
13 Pfuna lava tsaneke. Loko hakunene hi rhandza van’wana swi ta vonaka loko hi yingisa xileriso xa le Bibeleni lexi nge, “seketelani lava tsaneke, vanani ni mbilu yo leha eka hinkwavo.” (1 Tes. 5:14) Hambileswi van’wana va tsaneke sweswi, hi ku famba ka nkarhi va nga tiyisa vuxaka bya vona na Yehovha kasi van’wana va lava hi va lehisela mbilu loko hi ri karhi hi va pfuna. Leswi swi nga ha katsa ku va khutaza hi Matsalwa, ku famba na vona ensin’wini ni ku rhiya ndleve loko va vulavula. Ematshan’weni yo anakanya leswaku makwerhu wo karhi u “tiyile eripfumelweni” kumbe u “tsanile,” hi fanele hi tsundzuka leswaku hinkwerhu hi ni ku tsana ko karhi. Hambi ku ri muapostola Pawulo a a pfumela leswaku u ni ku tsana ko karhi. (2 Kor. 12:9, 10) Hikwalaho, hinkwerhu hi lava ku pfuniwa hi vamakwerhu.
14. Hi fanele hi endla yini leswaku hi tshama hi ri ni ku rhula ni vamakwerhu?
14 Kondletela ku rhula. Hi endla hinkwaswo leswi hi nga swi kotaka leswaku hi kondletela ku rhula ni vamakwerhu hambiloko hi vona onge a hi khomiwanga kahle. (Hlaya Varhoma 12:17, 18.) Leswaku hi kondletela ku rhula, swi lava hi kombela ku rivaleriwa swi suka embilwini loko hi twise van’wana ku vava. Hi xikombiso, ematshan’weni yo vula leswaku “ndzi khomele loko ndzi ku twise ku vava,” u nga ha ku “ndzi khomele ndza swi xiya leswaku ndzi ku twise ku vava.” Ku kondletela ku rhula i swa nkoka swinene evukatini. Nuna ni nsati a va fanelanga va endla onge va rhandzana loko va ri exikarhi ka vanhu kambe loko va ri voxe va nga vulavurisani, va tlhavana hi marito kumbe un’wana a ba un’wana.
15. Hi nga swi kombisa njhani leswaku hi rivalela hi mbilu hinkwayo?
15 Rivalela hi ku ntshunxeka. Loko munhu a hi dyoherile hi fanele hi n’wi rivalela hi ku ntshunxeka handle ko va ni xikhomela. Loko ‘lehiselana mbilu hi rirhandzu, hi tiyimisela hi mbilu hinkwayo ku hlayisa vun’we bya moya exibohweni lexi hlanganisaka xa ku rhula,’ hi ta kota ku va rivalela hi ku ntshunxeka lava hi twiseke ku vava. (Efe. 4:2, 3) Leswaku hi rivalela swi huma embilwini, hi fanele hi lawula ndlela leyi hi anakanyaka ha yona leswaku hi nga “hlayisi mhaka yo biha.” (1 Kor. 13:4, 5) Xikhomela xi nga onha vuxaka bya hina ni vamakwerhu swin’we na Yehovha. (Mat. 6:14, 15) Hi nga tlhela hi kombisa leswaku hi rivalela swi huma embilwini hi ku katsa lava hi twiseke ku vava eswikhongelweni swa hina.—Luka 6:27, 28.
16. Hi fanele hi ma languta njhani malunghelo enhlengeletanweni ya Yehovha?
16 Rhangisa swilaveko swa van’wana. Loko hi nyikiwa malunghelo enhlengeletanweni ya Yehovha, hi fanele hi ma tirhisela ku komba van’wana rirhandzu ra ntiyiso hi ku ‘lava leswaku ku pfuneka vona, ku nga ri hina.’ (1 Kor. 10:24) Hi xikombiso, etinhlengeletanweni varindzi va rhanga va nghena eholweni lavan’wana va nga si nghena. Ematshan’weni yo va vamakwerhu lava va tikumela tindhawu ta kahle to tshama ni mindyangu ya vona, va yimela vanhu hinkwavo va tshama ivi vona va ta sala va tshama endzhaku. Loko va rhangisa swilaveko swa van’wana hi ndlela leyi, va kombisa leswaku va rhandza vamakwerhu swi suka embilwini. U nga xi tekelela njhani xikombiso xa vona lexinene?
17. Rirhandzu ra ntiyiso ri ta n’wi susumetela ku endla yini munhu la endleke xidyoho lexikulu?
17 Phofula u tlhela u tshika swidyoho. Vakreste van’wana lava endleke swidyoho leswikulu, va ringeta ku swi tumbeta hikwalaho ko chava ku khomiwa hi tingana kumbe ku khomisa van’wana tingana. (Swiv. 28:13) Kambe ku endla tano a swi kombisi rirhandzu hikuva a swi vavisi mudyohi ntsena kambe swi vavisa ni van’wana. Swi nga endla leswaku moya lowo kwetsima wa Xikwembu wu nga tirhi kahle ni ku kavanyeta vun’we bya vandlha. (Efe. 4:30) Rirhandzu ra ntiyiso ri susumetela Vakreste lava endleke swidyoho leswikulu leswaku va phofula swidyoho swa vona eka vakulu leswaku va ta pfuneka.—Yak. 5:14, 15.
18. Rirhandzu ra ntiyiso i ra nkoka ku fikela kwihi?
18 Rirhandzu i mfanelo leyikulu ku tlula hinkwato. (1 Kor. 13:13) Ri kombisa leswaku hi valandzeri va Yesu ni vatekeleri va Yehovha loyi a nga Musunguri wa rirhandzu. (Efe. 5:1, 2) Pawulo u tsale a ku: “[Loko] ndzi nga ri na rirhandzu, a ndzi nchumu.” (1 Kor. 13:2) Kutani a hi yeni emahlweni hi kombisa van’wana rirhandzu, ku nga ri hi “marito” kambe ni “hi swiendlo ni ntiyiso.”


text:
February 19-25
MATEWU 16-17
Risimu 57 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Xana U Ehleketa Miehleketo Ya Mani?”: (10 min.)
Mt 16:21, 22—Petro u pfumelele mitlhaveko yakwe yi kucetela ndlela leyi a a anakanya ha yona (w07 2/15 16 ¶17)
Mt 16:23—Petro a a nga anakanyi miehleketo ya Xikwembu (w15 5/15 13 ¶16-17)
Mt 16:24—Vakreste va fanele va pfumelela miehleketo ya Xikwembu yi va kongomisa evuton’wini bya vona (w06 4/1 23 ¶9)
-
Endla Ndzavisiso: (8 min.)
Mt 16:18—I mani ribye leri Yesu a akeke vandlha ra Vukreste eka rona? (Mt 16:18, nwtsty vona tinhla leti engetelekeke)
Mt 16:19—A ku ri yini “xilotlelo xa Mfumo wa matilo” lexi Yesu a xi nyikeke Petro? (Mt 16:19, nwtsty vona tinhla leti engetelekeke)
Ku hlaya ka Bibele ka vhiki leri ku ku dyondzise yini hi Yehovha?
Hi tihi tinhla tin’wana leti u ti kumeke eka ku hlaya ka Bibele ka vhiki leri?
-
Ku Hlaya Ka Bibele: (u nga hundzi timinete ta mune) Mt 16:1-20
NDZETELO WA NTIRHO WO CHUMAYELA
Riendzo Ro Sungula: (u nga hundzi timinete timbirhi) Sungula hi ku tirhisa xiringanyeto xo sungula mabulo. Loko u hlamula vulavula hi langutelo leri hoxeke leri vanhu va le nsin’wini ya ka n’wina va nga na rona.
Ku Vuyela Ro Sungula: (u nga hundzi timinete tinharhu) Tirhisa xiringanyeto xo sungula mabulo.
Vhidiyo Ya Loko U Vuyela Ra Vumbirhi: (5 min.) Tlanga vhidiyo kutani mi bula ha yona.
MAHANYELO YA VAKRESTE
Risimu 94
“Ku Antswisa Vutshila Bya Hina eNsin’wini—Tirhisa Swivutiso Hi Ndlela Leyinene”: (15 min.) Bulo leri katsaka ni vayingiseri. Tlanga vhidiyo leyi nge Endlani Mintirho Leyi Endliweke Hi Yesu—Ku Dyondzisa.
Dyondzo Ya Bibele Ya Vandlha: (30 min.) lv ndz. 4 ¶12-21, ni bokisi leri nge Xana Ndzi Fanele Ndzi Yingisa Vulawuri Bya Mani?
Katsakanya Leswi Dyondziweke Ni Ku Vula Leswi Nga Ta Dyondziwa Vhiki Leri Landzelaka (3 min.)
Risimu 88 Ni Xikhongelo


text:
Timiliyoni Ta Swivumbiwa Swa Moya
Bibele yi hi byela leswaku ku ni swivumbiwa swo tala swa moya. Yehovha hi vuyena i moya.—Yohane 4:24; 2 Vakorinto 3:17, 18.
Eka nkarhi wun’wana Yehovha a a ri yexe evuakweni hinkwabyo. Kutani u sungule ku tumbuluxa swivumbiwa swa moya leswi vuriwaka tintsumi. Swi ni matimba ngopfu ni vutlhari swinene ku tlula vanhu va nyama. Yehovha u tumbuluxe tintsumi to tala; Daniyele nandza wa Xikwembu, exivonweni, u vone dzana ra timiliyoni ta tintsumi.—Daniyele 7:10; Vaheveru 1:7.
Tintsumi leti ti tumbuluxiwe hi Xikwembu xi nga si endla misava. (Yobo 38:4-7) A ti kona eka tona leti nga vanhu lava tshameke va hanya emisaveni va tlhela va fela kona.


text:
GIHEVBULO 14
Dzixikola muni dzi dongisedwego vapiyonero?
Gukhugeya gale, Dzifakazi dza Jehovha dzi ngu thangisa sihevbudzo nya Mufumo wa Nungungulu. Gu ngu dongisedwa dzixikola nya guhathege gasi gu hevbudza vale va thumisago tepo yawe yatshavbo thumoni nya gutshumayele mahungu nya Mufumo gasi va kodza gu gira ‘thumo wawe’ khu guvbeleya. — 2 Thimoti 4:5.
Xikola nya Thumo nya Wupiyonero. Muthu a gu vbedza mwaga rumba nya gupheye na gu thuma kha nga piyonero nya tepo yatshavbo a gu lovedziswa omu nya xikola nya livbandre na limwedo matshigu yi talago gu giredwa Salawuni nya Mufumo yi manegago vbafuvbi ni avba muthu yoyo a khalago avbo. Makungo nya xikola yoyo gu phasa piyonero gu hidzimeya ga Jehovha, gu dugeleya thumoni nya gu tshumayele khu dzindziya dzatshavbo ni gu simama a thuma khu gutumbega.
Xikola nya Vavhangeli nya Mufumo. Xikola yeyi nya migima mivili yo giredwa gu hevbudza vapiyonero vale va wu olovedego thumo, va dzumeyago gu khuga omu va khalago umo va ya tshumayela ni hayini gu vbwetegago. Khu lisine, avo vari khavo: “Nyi womo avba. Nyi rume.” Khu kharato avo va gu dzegeleya Jesu Kristo, a gu Muvhangeli nya khongolo guvbindra vatshavbo va thumidego mafuni. (Isaya 6:8; Johane 7:29) Gu khuga va ya khala hwindzo ni gaya gwawe si nga lomba gu khiso va vbevbugisa womi wawe. Yimbe tepo mavbanyelo, dzinango ni guhodza ga omu va ya thumeyago umo si nga hambana ngudzu ni esi va si olovedego. Gudzina saye si nga lomba gambe gu va hevbula lidimi nya liphya. Xikola yeyi ya gu phasa vandriyathu nya vama nya sikwendra, vandriyathu nya vanyamayi va si gu dzegwigo ni mipatwa, va gu na ni 23 kala 65 myaga, gu haguleya makhalelo nya liphuvbo va na ma vbwetago thumoni wawe ni mano ma na va girago va thumiswa khu guvbeleya khu Jehovha ni hengeledzano yaye.
Xikola nya Bhibhiliya ya Gileyadhi ya Torre de Vigia. Khu giHebheru, lito li gu khilo “Gileyadhi” la gu thula “Nyandra nya Wufakazi.” Gukhugeya yi nga tudwa xikola ya Gileyadhi khu 1943, gu hevbudzidwe vathu va vindrago 8000 va rumedwa kha nga vamisyonaryo gasi gu ya ninga wufakazi “kala mahegiso nya litigo.” Nigu va ngu dugeleya thumoni wowo. (Mithumo 13:47) Tepo vamisyonaryo va Gileyadhi va nga pheya gu vboha Peru, gu di ri mwalo libandla tigoni momo. Muhuno gu na ni mabandla ma vbindrago 1 000. Tepo vamisyonaryo vathu va nga pheya gu thuma Japawu, Dzifakazi iyoyo kha dza nga ba dzi vboha likhumi. Muhuno dzi ngu vbindra 200 000. Esi si hevbudwago Gileyadhi ndrani nya livbandre migima sa gu pata gu hevbula Lito la Nungungulu khu guvbeleya. Vapiyonero nya guhathege, vamisyonaryo va thumeyago thembweni, vale va thumago Bheteli ni vawoneleyi nya sipandre khavo va ranedwago xikola yeyi gasi gu ya mana sihevbulo nya gutshinge esi si va phasago gu tiyisa thumo mafuni gwatshavbo.
Khu yavbi makungo nya Xikola nya Thumo nya Wupiyonero?
Khu vamani va ninganedwago khu gu hevbula Xikola nya Vavhangeli nya Mufumo?


text:
BIBELE YI HUNDZULA VUTOMI BYA VANHU
Bibele Yi Ndzi Nyike Tinhlamulo Leti Enerisaka
LEMBE RO VELEKIWA: 1987
TIKO LERI A HUMAKA EKA RONA: AZERBAIJAN
MATIMU YAKWE: TATA WAKWE I MUMOSLEM KASI MANA WAKWE I MUYUDA
VUTOMI BYA MINA BYA KHALE:
Ndzi velekiwe eBaku le Azerbaijan, ekaya ho va vana vambirhi naswona hi mina wa vumbirhi. Tata wa mina a a ri Mumoslem naswona manana a a ri Muyuda. Vatswari va mina a va rhandzana hambileswi a va nga ri eka vupfumeri byin’we. Manana a a seketela Tatana loko ku fika nkarhi wa Ramadan wa ku titsona swakudya naswona Tatana a a seketela Manana loko a tlangela Paseka. Ekaya a hi ri ni Korani, Torah ni Bibele leyi tolovelekeke.
Mina a ndzi titeka ndzi ri Mumoslem. Hambileswi a ndzi nga si tshama ndzi kanakana leswaku Xikwembu xi kona, a ku ri ni swilo leswi a ndzi nga swi twisisi. A ndzi tivutisa leswaku ‘ha yini Xikwembu xi endle munhu naswona ha yini munhu a fanele a xaniseka vutomi byakwe hinkwabyo leswaku eku heteleleni a xanisiwa etiheleni?’ Leswi vanhu a va vula leswaku swilo hinkwaswo leswi endlekaka i ku rhandza ka Xikwembu, a ndzi tivutisa leswaku, ‘xana Xikwembu xi tsakisiwa hi ku vona vanhu va ri karhi va xaniseka?’
Loko ndzi ri ni malembe ya 12, ndzi sungule swikhongelo swa Mamoslem leswi endliwaka ka ntlhanu hi siku leswi vuriwaka namaz. Hi nkarhi wolowo, Tatana u rhurhise mina na sesi wa mina leswaku hi ya exikolweni xa Vayuda. Eka tidyondzo tin’wana ta kwalaho, a hi dyondzisiwa mindhavuko ya Torah ni ririmi ra Xiheveru. Loko ku nga si sungula nkarhi wo dyondza, a hi fanele hi khongela hi ku ya hi ndhavuko wa Xiyuda. Kambe nimixo, ekaya a ndzi suka ndzi khongele namaz ivi ninhlikanhi exikolweni ndzi endla swikhongelo swa Xiyuda.
A ndzi navela ku kuma tinhlamulo leti enerisaka ta swivutiso leswi a swi ndzi karhata. A ndzi tshamela ku vutisa vafundhisi exikolweni ndzi ku: “Ha yini Xikwembu xi endle vanhu? Xikwembu xi n’wi teka njhani tata wa mina la nga Mumoslem? I wanuna lonene kambe ha yini a vuriwa la nga basangiki? Ha yini Xikwembu xi n’wi tumbuluxile?” Tinhlamulo ti nga ri tingani leti ndzi tikumeke a ti ndzi enerisanga.
NDLELA LEYI BIBELE YI HUNDZULEKE VUTOMBI BYA MINA HA YONA:
Hi 2002 ndzi sungule ku nga ha pfumeli eka Xikwembu. Hi rhurhele eJarimani laha endzhaku ka vhiki tata wa mina a khomiweke hi vuvabyi byo oma swirho naswona a a tshama a ri emuchinini a titivarile. Ku hundze malembe ndzi ri karhi ndzi khongelela rihanyo ni vuhlayiseki bya ndyangu wa ka hina. Leswi a ndzi tiyiseka leswaku Lowa Matimba Hinkwawo hi yena ntsena a nga ni matimba ya vutomi ni rifu, a ndzi n’wi kombela siku ni siku leswaku tata wa mina a hola. A ndzi tibyela ndzi ku: ‘Xikwembu a xi nge tsandzeki ku enerisa ku tsakela ka mbilu ya mina.’ A ndzi tiyiseka leswaku xi ta hlamula xikhongelo xa mina, kambe tata wa mina u file.
Ndzi hlamale ngopfu ndzi tlhela ndzi hela matimba hileswi Xikwembu xi nga ndzi hlamulangiki. Ndzi tivutisile ndzi ku: ‘Xana ndzi lo khongela hi ndlela leyi nga riki yona kumbe Xikwembu xo ka xi nga ri kona?’ Ndzi tsemeke nhlana lerova ndzi tshike hambi ku ri xikhongelo xa namaz. Vukhongeri byin’wana a ndzi nga byi twisisi naswona swi endle leswaku ndzi gimeta hi ku vula leswaku Xikwembu a xi kona.
Endzhaku ka tin’hweti ta tsevu, ndzi endzeriwe hi Timbhoni ta Yehovha. Leswi mina na sesi wa mina a hi nga va tekeli enhlokweni Vakreste, a hi lava ku va komba hi moya wo rhula leswaku va hoxile. Hi vutise Timbhoni teto hi ku: “Ha yini Vakreste va khongela Yesu, xihambano, Mariya ni swifaniso swin’wana kasi sweswo a swi fambisani ni Milawu ya Khume?” Timbhoni ti hi hlamule hi Matsalwa ti hi kombisa leswaku Vakreste va ntiyiso a va gandzeli swifaniso naswona swikhongelo swi fanele swi yisiwa eka Xikwembu ntsena. Sweswo swi ndzi hlamarise ngopfu.
Hiloko hi vutisa hi ku: “Se mi ri yini hi Vunharhu-un’we? Loko Yesu a ri Xikwembu ha yini a hanye emisaveni a tlhela a dlayiwa hi vanhu?” Ti tlhele ti hi hlamula hi Bibele ti hlamusela leswaku Yesu a hi Xikwembu naswona a nga ringani na xona. Timbhoni ti hlamusele leswaku sweswo hi swona swi endlaka leswaku ti nga pfumeli eka Vunharhu-un’we. Hiloko ndzi hlamala ndzi ku, hakunene ‘lava i Vakreste lava nga tolovelekangiki.’
Kambe a ndzi lava ku tiva leswaku ha yini vanhu va fa nileswaku ha yini Xikwembu xi pfumelela ku xaniseka? Ti ndzi kombe buku leyi nge Vutivi Lebyi Yisaka eVuton’wini Lebyi Nga Heriki, * leyi nga ni tindzima leti a ti vulavula hi swivutiso swa mina. Hiloko ti namba ti sungula dyondzo ya Bibele na mina.
Minkarhi hinkwayo loko hi dyondza, a ndzi kuma tinhlamulo ta swivutiso swa mina leti twisisekaka leti sekeriweke eBibeleni. Ndzi tive ni leswaku vito ra Xikwembu i Yehovha. (Pisalema 83:18) Mfanelo ya xona leyikulu i rirhandzu. (1 Yohane 4:8) Xi tumbuluxe vanhu hikuva a xi lava leswaku va tsakela vutomi. Ndzi twisise ni leswaku hambileswi Xikwembu xi pfumelelaka ku pfumaleka ka vululami, a xi ku tsakeli naswona xi ta ku herisa. Ndzi dyondzile leswaku ku xandzuka ka Adamu na Evha hi kona ku vangeke khombo eka vanhu. (Varhoma 5:12) Khombo rin’wana i ku fa ka vanhu lava hi va rhandzaka, ku katsa ni tata wa mina. Hambiswiritano, Xikwembu xi ta herisa maxangu emisaveni leyintshwa laha vanhu lava feke va nga ta pfuxiwa.—Mintirho 24:15.
Tinhlamulo ta le Bibeleni ti ndzi enerisile. Ndzi tlhele ndzi sungula ku pfumela eka Xikwembu. Leswi a ndzi ya ndzi tolovelana ni Timbhoni ta Yehovha, ndzi swi xiyile leswaku i vukhongeri lebyi nga kona emisaveni hinkwayo. Vun’we ni rirhandzu ra tona swi ndzi khumbe mbilu. (Yohane 13:34, 35) Leswi ndzi swi dyondzeke hi Yehovha swi endle leswaku ndzi lava ku n’wi gandzela, hikwalaho ndzi teke xiboho xa ku va Mbhoni ya Yehovha. Ndzi khuvuriwe hi January 8, 2005.
NDLELA LEYI NDZI PFUNEKEKE HA YONA:
Rungula ra le Bibeleni leri khorwisaka, ri antswise vutomi bya mina. Tinhlamulo leti enerisaka leti ndzi tikumeke eRitweni ra Xikwembu ti ndzi tisele ku rhula embilwini. Ntshembo lowu kumekaka eRitweni ra Xikwembu wa ku pfuxiwa ka vafi wu ndzi tsakisile ni ku ndzi chavelela hikuva ndzi ta tlhela ndzi vona tata wa mina.—Yohane 5:28, 29.
Ndzi ni malembe ya tsevu ndzi tekane na Jonathan nuna wa mina la chavaka Xikwembu naswona hi tsakile. Havumbirhi bya hina hi dyondzile leswaku ntiyiso malunghana ni Xikwembu wa twisiseka, wa olova naswona i wa risima swinene. Sweswo swi endla leswaku hi tsakela ku byela van’wana hi ripfumelo ni ntshembo wa hina. Namuntlha se ndza swi tiva leswaku Timbhoni ta Yehovha a hi vanhu lava nga tolovelekangiki kambe i Vakreste va ntiyiso.
^ ndzim. 15 Yi kandziyisiwe hi Timbhoni ta Yehovha kambe sweswi a ya ha kandziyisiwi.


text:
Xana Vuhundzuluxeri Bya Misava Leyintshwa Bya Pakanisa?
Xiphemu xo sungula xa Vuhundzuluxeri Bya Misava Leyintshwa xa matsalwa ya Xigriki xi humesiwe hi 1950. Ku sukela hi nkarhi wolowo, vanhu van’wana va vulavule hi byona kumbe va tlakuse swivutiso malunghana ni ku pakanisa ka byona * hileswi eka tindzimana tin’wana yi hambaneke ni vuhundzuluxeri byin’wana bya Tibibele. Hi ntolovelo swivangelo leswi endlaka leswaku ku va ni ku hambana loku swi vangiwa hi tinhla leti landzelaka.
Ku pakanisa. Vuhundzuluxeri Bya Misava Leyintshwa byi sekeriwe ematsalweni ya khale lama pakanisaka ni le ka ndzavisiso lowu nga enkarhini lowu endliweke hi swidyondzeki. Ku hambana ni sweswo, Bibele ya King James Version ya 1611 a yi sekeriwe eka matsalwa lawa hakanyingi a ma nga pakanisi swinene naswona a ma nga ri ya khale ku fana ni lawa ma tirhisiweke eka Vuhundzuluxeri Bya Misava Leyintshwa.
Ku tshembeka. Vuhundzuluxeri Bya Misava Leyintshwa byi ni rungula ro sungula leri tshembekaka leri huhuteriweke hi Xikwembu. (2 Timotiya 3:16) Vuhundzuluxeri byo tala bya Bibele byi suse vutshembeki lebyi nga kona eka rungula ra Xikwembu hikwalaho ko lava ku landzela mindhavuko ya vanhu, hi xikombiso byi suse vito ra Xikwembu leri nge Yehovha byi ri siva hi swithopo swo tanihi leswi nge Hosi kumbe Xikwembu.
Mavekelo. Ku hambana ni mavekelo ya vuhundzuluxeri byin’wana, Vuhundzuluxeri Bya Misava Leyintshwa byi veka marito hi ndlela leyi ma nga ha yona, ntsendze loko ma ta ka ma nga pfilunganyi kumbe ma tumbeta ndlela leyi mongo wa rungula ro sungula a wu ri ha yona. Vahundzuluxeri lava cincaka mavekelo yo sungula ya Bibele va nghenisa mavonelo ya vanhu kumbe va susa rungula ra nkoka.
Ku hambana exikarhi ka Vuhundzuluxeri Bya Misava Leyintshwa ni vuhundzuluxeri byin’wana
Tibuku leti kayivelaka. Kereke ya Rhoma Khatoliki ni ya Orthodox ya le Vuxeni, ti katsa tibuku leti van’wana va titivaka tanihi Apocrypha eTibibeleni ta tona. Hambiswiritano, tibuku teto a ti nga amukeleki eka nxaxamelo wa tibuku ta Vayuda naswona swa twala sweswo hikuva Bibele yi vula leswaku Vayuda a ku ri vona lava a va “tamerisiwe marito lama hlawulekisiweke ya Xikwembu.” (Varhoma 3:1, 2) Xisweswo, Vuhundzuluxeri Bya Misava Leyintshwa ni vuhundzuluxeri bya Tibibele tin’wana to tala ta manguva lawa a ti tikatsi tibuku ta Apocrypha.
Tindzimana leti kayivelaka. Vuhundzuluxeri byin’wana byi engetele tindzimana ni swiga leswi nga riki kona eka matsalwa ya khale ya Bibele kambe Vuhundzuluxeri Bya Misava Leyintshwa a byi swi katsi swilo swo tano. Vuhundzuluxeri byo tala bya manguva lawa a byi ti nghenisi tindzimana ni swiga sweswo hikuva a swi kona eka matsalwa ya khale ya Bibele. *
Ku veka marito hi ndlela leyi hambaneke. Minkarhi yin’wana, ku hundzuluxela rito hi rito a swi twisiseki kumbe swa kanganyisa. Hi xikombiso, hakanyingi marito ya Yesu lama kumekaka eka Matewu 5:3 ma hundzuluxeriwe hi ndlela leyi: “Ku katekile swisiwana emoyeni.” (English Standard Version; King James Version; New International Version) Van’wana va vona onge xivulwa lexi nge “swisiwana emoyeni” a xi twisiseki, kasi van’wana va ehleketa leswaku Yesu a a kandziyisa nkoka wa ku titsongahata kumbe ku pfumala. Kambe, Yesu a a vula leswaku ntsako wa xiviri wu kumiwa hi ku xiya xilaveko xo kongomisiwa hi Xikwembu. Bibele ya Vuhundzuluxeri Bya Misava Leyintshwa yi wu humesa kahle mongo wa marito lawa loko yi ku “lava khathalaka hi xilaveko xa vona xa moya.”
Swibumabumelo leswi humaka eka swidyondzeki leswi nga riki Timbhoni malunghana ni Vuhundzuluxeri Bya Misava Leyintshwa
Edgar J. Goodspeed, muhundzuluxeri wa Bibele la dumeke tlhelo xidyondzeki, eka papila rakwe leri a ri tsaleke hi December 8, 1950 malunghana ni Vuhundzuluxeri Bya Misava Leyintshwa Bya Matsalwa Ya Vukreste Ya Xigriki u te: “Ndza wu tsakela ntirho wa vanhu va n’wina ni xikongomelo xa vona emisaveni hinkwayo naswona ndzi tsakisiwa swinene hi vuhundzuluxeri lebyi tshembekaka ni lebyi twisisekaka. Byi veka tidyondzo to tala ta ntikelo erivaleni, hilaha ndzi nga mi nyikaka vumbhoni hakona.”
Profesa Allen Wikgren wa le Yunivhesiti ya le Chicago u vule leswaku Vuhundzuluxeri Bya Misava Leyintshwa byi tirhisa ririmi ra manguva lawa ku hambana ni Tibibele tin’wana naswona sweswo swi endla leswaku “byi hlayeka hi ku olova.”
—The Interpreter’s Bible, Vholume I, tluka 99.
Alexander Thomson mutsari wa Bibele wa le Britain, loko a vulavula hi Vuhundzuluxeri Bya Misava Leyintshwa Bya Matsalwa Ya Vukreste Ya Xigriki, u tsale a ku: “Entiyisweni vuhundzuluxeri lebyi i ntirho wa swidyondzeki leswi nga ni vutshila ni leswi tlhariheke, leswi a swi tiyimisele ku humesa mongo wa ntiyiso wa matsalwa ya Xigriki hilaha Xinghezi xi nga kotaka hakona.”
—The Differentiator, April 1952, tluka 52.
Ku nga khathariseki leswaku u xiye mavekelo ma nga ri mangani lama vekiweke hi ndlela leyi nga tolovelekangiki, mutsari Charles Francis Potter u te: “Vahundzuluxeri lava nga tivekiki va tirhise matsalwa ya khale lama pakanisaka swinene ya Xigriki ni ya Xiheveru, leswi kombisaka vuswikoti bya swidyondzeki leswi ni ku twisisa ka swona.”
—The Faiths Men Live By, tluka 300.
Hambileswi Robert M. McCoy a voneke onge Vuhundzuluxeri Bya Misava Leyintshwa a byi tolovelekanga kambe bya twisiseka, u gimete nkambisiso wakwe hi ku vula a ku: “Vuhundzuluxeri bya Testamente Leyintshwa byi kombisa leswaku evandleni leri [Timbhoni ta Yehovha] ku ni swidyondzeki leswi kotaka ku langutana ni swiphiqo swo tala swa ku hundzuluxela Bibele hi vutlhari.”
—Andover Newton Quarterly, January 1963, tluka 31.
Profesa S. MacLean Gilmour, hambileswi a nga pfumelelaniki ni mavekelo man’wana lama nga kona eka Vuhundzuluxeri Bya Misava Leyintshwa, kambe wa pfumela leswaku vanhu lava yi hundzuluxeleke “va ve ni vuswikoti byo hundzuluxela eka matsalwa ya Xigriki lama nga tolovelekangiki.”
—Andover Newton Quarterly, September 1966, tluka 26.
Loko Profesa Thomas N. Winter a ri karhi a kambisisa Vuhundzuluxeri Bya Misava Leyintshwa lebyi vumbaka xiphemu xa Kingdom Interlinear Translation of the Greek Scriptures, u tsale a ku: “Komiti leyi hundzuluxeke Bibele leyi leyi nga lavangiki ku tiviwa yi yi hundzuluxele hi ndlela leyi nga enkarhini ni leyi kongomeke.”
—The Classical Journal, April-May 1974, tluka 376.
Hi 1989, profesa Benjamin Kedar, wa Muheveru wa le Israyele u te: “Eka ndzavisiso lowu ndzi wu endleke etimhakeni ta ririmi lowu fambisanaka ni Bibele ya Xiheveru ni vuhundzuluxeri byin’wana, hakanyingi a ndzi tirhisa Bibele ya Xinghezi leyi tivekaka tanihi Vuhundzuluxeri Bya Misava Leyintshwa. Ku va ndzi tirhise Bibele leyi, swi endle leswaku ndzi khorwiseka leswaku ntirho lowu vahundzuluxeri va wu endleke i wa ntiyiso naswona rungula ra kona ra twisiseka ni ku pakanisa.”
Hi ku ya hi profesa Jason David BeDuhn, mukambisisi wa swa vukhongeri u xiye leswi etimhakeni ta vuhundzuluxeri bya Tibibele ta kaye ta Xinghezi: “Vuhundzuluxeri Bya Misava Leyintshwa hi byona byi pakanisaka loko byi pimanisiwa ni vuhundzuluxeri byin’wana.” Hambileswi tibuku tin’wana ta mani na mani ni vakambisisi vo tala va Bibele va vulaka leswaku ku nga twanani loku nga kona eka Tibibele tin’wana ni Vuhundzuluxeri Bya Misava Leyintshwa ku vangiwa hi xihlawuhlawu lexi nga kona eka vahundzuluxeri, BeDuhn u te: “Ku tshwukiselana mahlo loku nga kona ku vangiwa hileswi Vuhundzuluxeri Bya Misava Leyintshwa byi pakanisaka, hi byona byi hundzuluxeleke Bibele hi ndlela leyi vatsari va Testamente Leyintshwa va tsaleke ha yona.”
—Truth in Translation, matluka 163, 165.
^ ndzim. 2 Leswi vanhu va swi vuleke swi khumba Vuhundzuluxeri Bya Misava Leyintshwa bya Xinghezi kambe a swi katsi nkandziyiso lowu pfuxetiweke wa 2013.
^ ndzim. 8 Hi xikombiso, vona Bibele ya New International Version ni ya Khatoliki leyi nge New Jerusalem Bible. Tindzimana leti engeteriweke i Matewu 17:21; 18:11; 23:14; Marka 7:
^ ndzim. 9 Hilaha ku fanaka, vuhundzuluxeri bya J. B. Phillips byi veka marito ya Yesu hi ndlela leyi, “lava tivaka xilaveko xa vona xa leswaku va lava Xikwembu” naswona The Translator’s New Testament yi tirhisa xiga lexi hi ndlela leyi “lava tivaka xilaveko xa vona xa moya.”


text:
Swingheniso Leswi Hi Nga Swi Tirhisaka
XIHONDZO XO RINDZA
Xivutiso: U nga hlamula njhani loko munhu o ku vutisa leswaku etilweni ku njhani?
Tsalwa: Yh 8:23
Nkandziyiso lowu fambisiwaka: Xihloko lexi xa Xihondzo xo Rindza xi vulavula hi leswi Yesu ni Tata wakwe va swi vuleke hi le tilweni.
DYONDZISA NTIYISO
Xivutiso: Xana wa pfumela leswaku vuprofeta lebyi bya Bibele byi hlamusela leswi hi swi vonaka masiku lawa?
Tsalwa: 2Tm 3:1-5
Ntiyiso: Tanihi leswi vuprofeta bya Bibele malunghana ni masiku ya makumu byi hetisekeke, hi fanele hi tshemba leswaku vuprofeta malunghana ni vumundzuku lebyinene byi ta hetiseka.
HA YINI U FANELE U DYONDZA BIBELE? (Vhidiyo)
Xingeniso: Hi komba vanhu vhidiyo yo koma leyi hlamuselaka laha hi nga tikumaka kona tinhlamulo leti enerisaka ta swivutiso swa nkoka evuton’wini. [Tlanga vhidiyo.]
Nkandziyiso lowu fambisiwaka: Buku leyi yi hlamusela leswi Bibele yi swi vulaka malunghana ni ndlela leyi Xikwembu xi nga ta swi lulamisa ha yona swiphiqo swa misava. [Fambisa buku leyi nge Leswi Bibele Yi Swi Dyondzisaka kumbe leyi nge Leswi Hi Nga Swi Dyondzaka.]
TSALA XINGHENISO XA WENA
Xivutiso:
Tsalwa:
Nkandziyiso lowu fambisiwaka:


text:
Dyondzisa Vana Va Wena
Yehowaxi U Fularhele Yehovha Hileswi A A Ri Ni Vanghana Vo Biha
A KU ri nkarhi wa mangava eYerusalema, ku nga muti lowu tempele ya Xikwembu a yi ri eka wona. Hosi Ahaziya a ha ku dlayiwa. Swa tika ku ehleketa leswi Ataliya, mana wa Ahaziya, a swi endleke endzhaku ka loko a dlaye Hosi Ahaziya. U dlaye ni vatukulu vakwe, ku nga vana va Ahaziya! Xana wa swi tiva leswaku ha yini a va dlayile?— * Leswaku a ta va hosi ematshan’weni ya vona.
Hambiswiritano, Yehowaxi, un’wana wa vatukulu va Ataliya loyi a a ha ri xihlangi, u ponisiwile naswona kokwa wakwe a nga tivanga nchumu hi mhaka leyi. Xana wa swi tsakela ku tiva leswaku u ponisiwe njhani?— Yehowaxi u tumbetiwe etempeleni ya Xikwembu hi hahani wakwe loyi vito rakwe a ku ri Yehoxeba. U kote ku endla leswi hikwalaho ka leswi nuna wakwe Yoyada a a ri Muprista Lonkulu. Kutani havumbirhi bya vona a va tiyiseka leswaku Yehowaxi u hlayisekile.
Yehowaxi u tumbetiwe etempeleni ku ringana malembe ya tsevu. Loko a ri kwalaho u dyondzisiwe hinkwaswo malunghana na Yehovha Xikwembu ni milawu yakwe. Eku heteleleni, loko Yehowaxi a va ni malembe ya nkombo, Yoyada u n’wi endle hosi. Xana wa swi tsakela ku tiva leswaku Yoyada u swi endlise ku yini sweswo ni leswaku ku humelele yini hi kokwa wa Yehowaxi, Hosi ya xisati Ataliya lowo homboloka?—
Yoyada u hlengelete varindzi vo hlawuleka exihundleni lava tihosi ta le Yerusalema a ti ri na vona hi nkarhi wolowo. U va hlamusele ndlela leyi yena swin’we ni nsati wakwe va n’wi poniseke ha yona n’wana loyi wa Hosi Ahaziya. Hiloko Yoyada a tisa Yehowaxi eka varindzi volavo, lava swi xiyeke leswaku a a ri ni mfanelo yo va hosi. Hiloko va hlela leswi a va ta swi endla.
Yoyada u humese Yehowaxi kutani a n’wi veka ku va hosi. Hiloko vanhu “va sungula ku phokotela mavoko, va ku: ‘Hosi a yi hanye!’” Varindzi va rhendzele Yehowaxi leswaku va n’wi sirhelela. Loko Ataliya a twa huwa ya ntsako u humele ehandle kutani a huwelela a vula leswaku va n’wi endlele kungu. Kambe varindzi va yingise xileriso xa Yoyada hiloko va dlaya Ataliya.—2 Tihosi 11:1-16.
Xana u ehleketa leswaku Yehowaxi u hambete a yingisa Yoyada ni ku endla leswi a swi ri swinene?— U endle tano loko Yoyada a ha hanya. Yehowaxi u kale a lerisa leswaku vanhu va humesa mali yo lunghisa tempele ya Xikwembu, leyi honisiweke hi tata wakwe Ahaziya ni kokwa wakwe Yehorama. Kambe a hi voneni leswi humeleleke loko Muprista Lonkulu Yoyada a fa.—2 Tihosi 12:1-16.
Hi nkarhi wolowo Yehowaxi a a ri ni malembe ya kwalomu ka 40. Ematshan’weni yo hambeta a tihlanganisa ni vanhu lava tirhelaka Yehovha, Yehowaxi u ve munghana wa vanhu lava a va gandzela swikwembu swa mavunwa. Hi nkarhi wolowo, Zakariya, n’wana wa Yoyada a a ri muprista wa Yehovha. Xana u ehleketa leswaku Zakariya u endle yini loko a vona swilo swo homboloka leswi Yehowaxi se a a swi endla?—
Zakariya u byele Yehowaxi a ku: “Hikwalaho ka leswi mi siyeke Yehovha, na yena u ta mi tshika.” Marito wolawo ma n’wi hlundzukise swinene Yehowaxi lerova a lerisa leswaku Zakariya a khandliwa hi maribye a fa. Ehleketa—Yehowaxi u ponisiwe eka mudlayi, kambe sweswi hi yena loyi a leriseke leswaku ku dlayiwa Zakariya!—2 Tikronika 24:1-3, 15-22.
Xana hi swihi leswi hi swi dyondzaka eka rungula leri?— A hi swi lavi ku fana na Ataliya, loyi a a ri ni rivengo ni tihanyi. Ematshan’weni ya sweswo, hi fanele hi rhandza vagandzeri-kulorhi hambi ku ri valala va hina, hilaha Yesu a hi dyondziseke hakona. (Matewu 5:44; Yohane 13:34, 35) Nakambe tsundzuka leswaku loko hi sungula ku endla leswi nga swinene, hilaha Yehowaxi a endleke hakona, hi fanele hi hambeta hi va vanghana va vanhu lava rhandzaka Yehovha ni ku hi khutaza leswaku hi n’wi tirhela.
^ ndzim. 3 Loko u hlayela vana, mfungho lowu wu endleriwe ku ku tsundzuxa leswaku u yima, kutani u rindzela leswaku va hlamula xivutiso xa kona.


text:
Xana U Ta ‘Tshama U Rindzile’?
“Hikokwalaho, tshamani mi rindzile, hikuva a mi ri tivi siku hambi ku ri nkarhi wa kona.”—MATEWU 25:13.
1, 2. (a) I yini leswi Yesu a swi vuleke malunghana ni masiku ya makumu? (b) Hi swihi swivutiso leswi hi nga ta bula ha swona?
RINGETA ku anakanya Yesu a tshame eNtshaveni ya Mitlhwari a langute tempele ya le Yerusalema. U ni vaapostola vakwe va mune ku nga Petro, Andriya, Yakobo na Yohane. Va yingiserisise Yesu loko a ri karhi a va byela vuprofeta lebyi tsakisaka malunghana ni vumundzuku. Vuprofeta byolebyo byi paluxe leswi nga ta endleka emasikwini yo hetelela ya misava leyi yo homboloka loko Yesu a ta va a fuma eMfun’weni wa Xikwembu. Yesu u va byele leswaku hi nkarhi wolowo lowu tsakisaka, “hlonga [ra yena] ro tshembeka ni ro tlhariha” ri ta va muyimeri wakwe laha misaveni naswona ri ta nyika valandzeri vakwe swakudya swa moya hi nkarhi lowu faneleke.—Matewu 24:45-47.
2 Endzhaku ka sweswo, eka vuprofeta lebyi fanaka, Yesu u va byele xifaniso xa vanhwana va khume. (Hlaya Matewu 25:1-13.) Exihlokweni lexi, hi ta bula hi swivutiso leswi: (1) Xi vula yini xifaniso lexi? (2) Vatotiwa lava tshembekaka va yi tirhise njhani ndzayo leyi kumekaka eka xifaniso lexi, naswona ku va ni vuyelo byihi? (3) Un’wana ni un’wana wa hina a nga vuyeriwa njhani eka xifaniso xa Yesu namuntlha?
XI VULA YINI XIFANISO LEXI?
3. Enkarhini lowu hundzeke, minkandziyiso ya hina a yi xi hlamusela njhani xifaniso xa vanhwana va khume naswona a ku va ni vuyelo byihi?
3 Exihlokweni lexi hundzeke, hi dyondze leswaku emalembeni lama ha ku hundzaka, hlonga ro tshembeka ri lulamise ndlela leyi timhaka tin’wana ta le Bibeleni ti hlamuseriwaka ha yona. Sweswi hlonga ro tshembeka ri dzika swinene eka leswi hi swi dyondzaka naswona a ra ha dziki ngopfu eka leswi timhaka toleto ti nga ha vaka ti fanekisela swona kumbe eka leswi vuprofeta byi vulaka swona. Hi xikombiso, anakanya hi xifaniso xa Yesu xa vanhwana va khume. Minkandziyiso ya hina a yi tala ku vula leswaku timboni, mafurha ni swikutsu a swi fanekisela nchumu wo karhi kumbe munhu wo karhi. Xana swi nga endleka leswaku leswi a ku dzikiwa eka vuxokoxoko lebyitsongo, rungula ro olova ri tlhela ri va ra xihatla ra xifaniso xolexo a ri nga kandziyisiwi? Nhlamulo ya xivutiso xolexo i ya nkoka.
Vanhwana va fanele va va va lunghekile ni timboni ta vona ti lumekiwile loko muteki a fika
4. Exifanisweni xa vanhwana va khume hi swi tivisa ku yini leswaku (a) i mani muteki? (b) i vamani vanhwana?
4 A hi kambisiseni leswi xifaniso lexi xa Yesu xi vulaka swona. Xo sungula, anakanya hi vanhu lava ku vulavuriwaka ha vona exifanisweni xa vanhwana va khume. I mani muteki? I Yesu. Sweswo ha swi tiva hikuva emahlweninyana ka kwalaho, Yesu u tivule muteki. (Luka 5:34, 35) I vamani vanhwana? I “ntlhambinyana” wa Vakreste lava totiweke. Hi swi tivisa ku yini? Exifanisweni, vanhwana va fanele va va va lunghekile ni timboni ta vona ti lumekiwile loko muteki a fika. Sweswi xiya leswi Yesu a swi byeleke valandzeri vakwe lava totiweke: “Masenge ya n’wina a ma khamiwe ni timboni ta n’wina a ti pfurhe, n’wina kotisani vanhu lava rindzeleke n’wini wa vona loko a vuya enkhubyeni wa vukati.” (Luka 12:32, 35, 36) Ku engetela kwalaho, muapostola Pawulo u fanise valandzeri va Kreste lava totiweke ni vanhwana lava tengeke. (2 Vakorinto 11:2) Hikwalaho hi nga swi vona leswaku ndzayo ni xitsundzuxo leswi kumekaka eka Matewu 25:1-13 swi kongomisiwe eka valandzeri va Yesu lava totiweke.
5. Yesu u kombise leswaku xifaniso xakwe xi tirha rini?
5 Ndzayo ya Yesu yi tirha rini? Leswi Yesu a swi vuleke loko xifaniso xolexo xi ya emakumu swi hi pfuna ku kuma nhlamulo. U te: “Muteki a fika.” (Matewu 25:10) Eka Xihondzo xo Rindza xa July 15, 2013, hi dyondze leswaku vuprofeta bya Yesu lebyi nga eka Matewu tindzima 24 na 25 byi vulavula ka nhungu hi ku “ta” ka Yesu. Loko Yesu a vulavula hi ku “ta” ka yena, u vulavula hi nkarhi wa nhlomulo lowukulu laha a nga ta tela ku avanyisa ni ku lovisa misava leyi yo homboloka. Hikwalaho hi nga gimeta hi leswaku xifaniso xa Yesu xi tirha emasikwini ya makumu, kambe u ta “ta” hi nkarhi wa nhlomulo lowukulu.
6. Xi vula yini xifaniso lexi?
6 Hi dyondza yini eka xifaniso lexi? Tsundzuka mongo wa mhaka yoleyo ya le Bibeleni. Eka Matewu ndzima 24, Yesu u vulavule hi “hlonga ro tshembeka ni ro tlhariha.” Hlonga rolero a ku ta va ntlawa lowutsongo wa vavanuna lava totiweke lava a va ta rhangela exikarhi ka valandzeri va Kreste emasikwini ya makumu. Yesu u tsundzuxe vavanuna volavo leswaku va fanele va tshama va tshembekile. Eka ndzima leyi landzelaka, Yesu u tirhise xifaniso xa vanhwana va khume leswaku a nyika valandzeri vakwe hinkwavo lava totiweke ndzayo emasikwini lawa ya makumu. Yinhla ya nkoka hi leswaku a va fanele va ‘tshama va rindzile’ leswaku va nga lahlekeriwi hi hakelo ya vona yo ya hanya etilweni. (Matewu 25:13) Sweswi a hi kambisiseni xifaniso lexi kutani hi vona ndlela leyi vatotiwa va yi tirhiseke ha yona ndzayo yoleyo.
VATOTIWA VA YI TIRHISE NJHANI NDZAYO YA XIFANISO LEXI?
7, 8. (a) Ha yini vanhwana vo tlhariha a va lunghekile? (b) Vatotiwa va swi kombisa njhani leswaku va lunghekile?
7 Exifanisweni, Yesu u kandziyise leswaku ku hambana ni vanhwana va swiphukuphuku, vanhwana vo tlhariha a va lunghekile loko muteki a fika. Ha yini? Hikuva a va tilunghiselerile naswona a va rindzile. Vanhwana hinkwavo va khume a va fanele va tshama va xalamukile naswona va hlayisa timboni ta vona ti ri karhi ti pfurha nivusiku. Ku hambana ni vanhwana va swiphukuphuku, vanhwana va ntlhanu vo tlhariha a va lunghekile hikuva a va te ni mafurha lama engetelekeke swin’we ni timboni ta vona. Vakreste lava totiweke vo tshembeka va ku lunghekele njhani ku fika ka Yesu?
8 Vatotiwa va swi lunghekerile ku endla xiavelo xa vona ku ya fika emakumu. Va swi xiya leswaku loko va tirhela Xikwembu va fanele va tshika rifuwo ra misava ya Sathana, kambe va tiyimiserile ku endla tano. Va tiyimisele ku tirhela Yehovha hi ku tshembeka, ku nga ri hikwalaho ka leswi makumu ma tshineleke, kambe hikwalaho ka leswi va n’wi rhandzaka va tlhela va rhandza ni N’wana wakwe. Va tshama va tshembekile naswona a va pfumeli ku hambukisiwa hi ku rhandza rifuwo ra misava leyi, ku tikhoma loko biha ni ku va ni vutianakanyi. Ku fana ni vanhwana vo tlhariha lava a va lunghekile ni timboni ta vona, vatotiwa va ya emahlweni va voninga swinene, va rindzele ku fika ka Muteki va nga heli mbilu, hambiloko a nga ha tikomba a hlwela.—Vafilipiya 2:15.
Yesu u tsundzuxe vatotiwa leswaku va fanele va tshama va tshembekile
9. (a) Hi xihi xitsundzuxo lexi Yesu a xi nyikeleke malunghana ni ku khudzehela? (b) Vatotiwa va angule njhani loko ku huweleriwa va ku: “Hi loyi muteki”? (Vona ni nhlamuselo ya le hansi.)
9 Vanhwana vo tlhariha a va lunghekele ku fika ka muteki hikuva a va rindzile. Kambe exifanisweni, vanhwana hinkwavo va khume “va [khudzeherile] ivi va ya etlela” loko va ha rindzele muteki loyi a a tikomba a hlwela. Hikwalaho xana Vakreste lava totiweke va nga “etlela” namuntlha, hileswaku va kavanyetiwa loko va ha rindzele ku fika ka Kreste? Ina. Yesu a a swi tiva leswaku hambi ku ri munhu la tiyimiseleke a tlhela a hiseka a nga tsana a tlhela a kavanyetiwa loko a ha rindzele ku fika ka yena. Hikwalaho Vakreste vo tshembeka lava totiweke va tirhe hi matimba leswaku va tshama va rindzile. Njhani? Exifanisweni, vanhwana hinkwavo va khume va pfukile loko va twa ku huweleriwa va ku: “Hi loyi muteki!” Kambe i vanhwana vo tlhariha ntsena lava tshameke va rindzile. (Matewu 25:5, 6; 26:41) Hilaha ku fanaka, emasikwini lawa ya makumu, Vakreste vo tshembeka lava totiweke va pfukile loko ku huweleriwa va ku: “Hi loyi muteki.” Va byi amukerile vumbhoni lebyi nga ni matimba bya leswaku Yesu u le kusuhi ni ku ta, naswona va ku lunghekerile ku fika ka yena. * (Vona nhlamuselo ya le hansi.) A hi kambisiseni xiyenge xo hetelela xa xifaniso xa Yesu, lexi vulavulaka hi nkarhi wo karhi.
HAKELO YA VANHWANA VO TLHARIHA NI NXUPULO WA VANHWANA VA SWIPHUKUPHUKU
10. I yini leswi hi nga ha swi vutisaka malunghana ni ku burisana loku nga ta va kona exikarhi ka vanhwana vo tlhariha ni va swiphukuphuku?
10 Loko xifaniso lexi xi ya emakumu, vanhwana va swiphukuphuku va kombele mafurha eka vanhwana vo tlhariha leswaku va ta ma chela eka timboni ta vona. Kambe vanhwana vo tlhariha a va va nyikanga. (Hlaya Matewu 25:8, 9.) Kambe hi rini laha Vakreste vo tshembeka lava totiweke va aleke ku pfuna munhu wo karhi la lavaka ku pfuniwa? Tsundzuka nkarhi lowu xifaniso lexi xi nga ta tirha ha wona. Yesu, loyi a nga Muteki u ta tela ku avanyisa loko nhlomulo lowukulu wu ri kusuhi ni ku hela. Hikwalaho swi nga ha endleka leswaku ku burisana koloko ku ta endleka loko nhlomulo lowukulu wu ri kusuhi ni ku hela. Ha yini hi vula tano? Hikuva hi nkarhi wolowo vatotiwa va ta va va funghiwe ro hetelela.
11. (a) Ku ta endleka yini emahlweninyana ka ku va ku sungula nhlomulo lowukulu? (b) Xana vanhwana vo tlhariha a va vula yini loko va byela vanhwana va swiphukuphuku leswaku va famba va ya tixavela mafurha?
11 Hikwalaho, loko nhlomulo lowukulu wu nga si sungula, vatotiwa vo tshembeka hinkwavo lava nga ta va va ha ri laha misaveni va ta va va funghiwe ro hetelela. (Nhlavutelo 7:1-4) Ku sukela hi nkarhi wolowo ku ya emahlweni, va ta va va tiyiseka leswaku va ta ya etilweni. Kambe anakanya hi malembe ya le mahlweni ka nhlomulo lowukulu. Ku ta endleka yini hi vatotiwa lava nga tshamangiki va rindzile kutani va nga ha tshembeki? A va nge funghiwi ro hetelela. Hi nkarhi wolowo, ku ta va ku totiwe Vakreste van’wana vo tshembeka leswaku va va siva. Loko nhlomulo lowukulu wu kala wu sungula, vanhwana va swiphukuphuku va nga ha tsemeka nhlana loko va vona Babilona Lonkulu a lovisiwa. Swi nga ha endleka va swi xiya hi nkarhi wolowo leswaku a va ku lunghekelanga ku fika ka Yesu. Ku ta humelela yini loko va kombela mpfuno hi nkarhi wolowo? Nhlamulo yi kumeka exifanisweni. Vanhwana vo tlhariha va arile ku nyika vanhwana va swiphukuphuku mafurha naswona ku ri na sweswo va va byele leswaku va famba va ya tixavela mafurha. Leswi a ku ri “exikarhi-karhi ka vusiku,” a ku nga ri na munhu loyi a a ta va xavisela mafurha. Nkarhi a wu nga ha ri kona!
12. (a) Hi nkarhi wa nhlomulo lowukulu, ku ta endleka yini hi munhu wihi ni wihi loyi a tshameke a totiwa kambe a nga tshembekangiki loko a nga si funghiwa ro hetelela? (b) Ku ta humelela yini hi lava va fanaka ni vanhwana va swiphukuphuku?
12 Hi nkarhi wa nhlomulo lowukulu, vatotiwa vo tshembeka a va nge va pfuni vatotiwa lava nga tshembekangiki. Nkarhi wu ta va wu nga ha ri kona. Hikwalaho, ku ta endleka yini hi vatotiwa lava nga tshembekangiki? Xiya leswi humeleleke eka vanhwana va swiphukuphuku lava yeke va ya xava mafurha: “Muteki a fika, kutani vanhwana lava a va lunghekile va nghena na yena enkhubyeni wa vukati; hiloko nyangwa yi pfariwa.” Loko Yesu a fika eku vangameni kakwe loko nhlomulo lowukulu wu ri kusuhi ni ku hela, u ta hlengeleta vatotiwa vo tshembeka va ya etilweni. (Matewu 24:31; 25:10; Yohane 14:1-3; 1 Vatesalonika 4:17) Kambe, Yesu u ta fularhela vatotiwa lava nga tshembekangiki. Ku fana ni vanhwana va swiphukuphuku, va nga ha ku: “Nkulukumba, nkulukumba, hi pfulele!” Kambe xana Yesu u ta va hlamula njhani? Khombo ra kona, u ta va hlamula hi ndlela leyi a nga ta va hlamula ha yona vanhu vo tala lava fanaka ni timbuti, a ku: “Ndzi mi byela ntiyiso, a ndzi mi tivi.”—Matewu 7:21-23; 25:11, 12.
Mukreste un’wana ni un’wana la totiweke u fanele a hlawula ku va la lunghekeke naswona a tshama a rindzile
13. (a) Ha yini ku nga ri na xilaveko xo gimeta hi leswaku valandzeri vo tala lava totiweke va Kreste a va nge tshembeki? (b) Ha yini hi nga vulaka leswaku xifaniso xa Yesu xi kombisa leswaku wa va tshemba Vakreste lava totiweke? (Vona xifaniso lexi nga eku sunguleni ka xihloko lexi.)
13 Xana Yesu a a vula leswaku vatotiwa vo tala a va nge tshembeki kutani va ta fanela ku siviwa? Doo! Eka Matewu ndzima 24, hi hlaya leswaku Yesu u tsundzuxe hlonga ro tshembeka ni ro tlhariha leswaku ri nga hundzuki hlonga lero biha. Leswi a swi nga vuli swona leswaku a a langutele leswaku sweswo swi ta endleka. Hilaha ku fanaka, xifaniso xa vanhwana va khume i xilemukiso. Tanihi leswi vanhwana va ntlhanu a va ri swiphukuphuku kasi va ntlhanu a va tlharihile, Mukreste un’wana ni un’wana la totiweke u fanele a hlawula ku va la lunghekeke naswona a tshama a rindzile. Loko a nga endli tano u ta va xiphukuphuku naswona u ta va a nga tshembekanga. Pawulo u nyikele xilemukiso lexi fanaka eka vamakwavo va yena va xinuna ni va xisati lava totiweke. (Hlaya Vaheveru 6:4-9; ringanisa na Deteronoma 30:19.) Xilemukiso xa yena a xi kongomile, kambe a a tiyiseka leswaku vamakwavo va yena xa xinuna ni va xisati va ta yi kuma hakelo ya vona. Xilemukiso lexi nga exifanisweni xa vanhwana va khume xi paluxa leswaku Yesu na yena a a va tshemba hi ndlela leyi fanaka vatotiwa. Wa swi tiva leswaku nandza un’wana ni un’wana wa yena la totiweke a nga tshama a tshembekile kutani a kuma hakelo leyikulu!
“TINYIMPFU TIN’WANA” TA KRESTE TI NGA VUYERIWA NJHANI?
14. Ha yini “tinyimpfu tin’wana” ti nga vuyeriwaka na tona eka xifaniso xa vanhwana va khume?
14 Xifaniso xa Yesu a xi kongomisiwe eka Vakreste lava totiweke. Kambe xana “tinyimpfu tin’wana” ti nga vuyeriwa na tona eka xifaniso xa Yesu? (Yohane 10:16) Ina! Yinhla ya xifaniso lexi ya olova: “Tshamani mi rindzile.” Naswona Yesu u tshame a ku: “Leswi ndzi mi byelaka swona, ndzi swi byela hinkwavo, Tshamani mi rindzile.” (Marka 13:37) Yesu u lava leswaku vadyondzisiwa vakwe hinkwavo va tshama va lunghekile naswona va rindzile. Naswona Vakreste hinkwavo va nga tekelela xikombiso lexinene xa vatotiwa, lava rhangisaka ntirho wo chumayela evuton’wini bya vona. Tsundzuka leswaku vanhwana va swiphukuphuku va kombele mafurha eka vanhwana vo tlhariha. Kambe a va va nyikanga. Sweswo swi hi tsundzuxa leswaku swi le ka un’wana ni un’wana wa hina ku tshama hi tshembekile eka Xikwembu, ku va lava lunghekeke ni ku tshama hi rindzile. A nga kona loyi a nga hi endlelaka sweswo. Un’wana ni un’wana wa hina u ta tihlamulela eka Yesu Kreste, Muavanyisi wo lulama, loyi a nga ta ta ku nga ri khale. Hikwalaho hi fanele hi tshama hi lunghekile!
Swi le ka un’wana ni un’wana wa hina ku tshama hi rindzile kumbe hi tshembekile
15. Ha yini Vakreste hinkwavo va ntiyiso va tsakisiwa hi vukati bya Kreste ni mutekiwa wakwe?
15 Vakreste hinkwavo va tsakisiwa hi vukati lebyi ku vulavuriwaka ha byona exifanisweni xa Yesu. Enkarhini lowu taka, endzhaku ka nyimpi ya Armagedoni, Vakreste lava totiweke va ta va mutekiwa wa Kreste. (Nhlavutelo 19:7-9) Munhu un’wana ni un’wana loyi a nga ta va a ri laha misaveni hi nkarhi wolowo u ta vuyeriwa eka vukati byolebyo bya le tilweni. Ha yini? Hikuva byi ta tiyisekisa leswaku vanhu hinkwavo va ta fumiwa hi hulumendhe leyi hetisekeke. Ku nga khathariseki leswaku hi ni ntshembo wo hanya hilaha ku nga heriki etilweni kumbe laha misaveni, a hi tiyimiseleni ku tshama hi lunghekile ni ku tshama hi rindzile. Loko hi endla tano, hi ta tiphina hi vumundzuku lebyi tsakisaka lebyi Yehovha a hi lunghiseleleke byona!
^ ndzim. 9 Exifanisweni, ku hundze nkarhi wo karhi endzhaku ka loko ku huweleriwe va ku, “Hi loyi muteki” (ndzimana 6) ni loko muteki se a fikile (ndzimana 10). Emasikwini lawa ya makumu, vatotiwa va tshame va rindzile. Va xi xiyile xikombiso xa vukona bya Yesu, hikwalaho va swi tiva leswaku wa fuma tanihi Hosi ya Mfumo wa Xikwembu. Nilokoswiritano, va fanele va tshama va rindzile kukondza a fika.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 34:1-37
34 Elihu a ya emahlweni a hlamula a ku:2 “Yingisani marito ya mina, n’wina lavo tlhariha;Na n’wina mi tivaka, ndzi yingiseni.3 Hikuva ndleve yi ringa marito,+Hilaha malaka ma nantswaka hakona loko ku dyiwa.+4 A hi tihlawuleleni vuavanyisi;Hina vini hi tiva leswinene.5 Hikuva Yobo u te, ‘Kunene ndzi lulamile,+Kambe Xikwembu xi soholote vuavanyisi bya mina.+6 Xana ndzi hembela vuavanyisi bya mina?Mbanga ya mina a yi tshunguleki hambileswi ndzi nga wu tlulangiki nawu.’+7 Xana i mani wanuna la tiyeke emirini la fanaka na Yobo,+La nwaka ku hlekula ku fana niloko a nwa mati?+8 Kunene u le ndleleni yo endla vunakulobye ni vanhu lava hanyaka hi swo bihaNi ku famba ni vanhu vo homboloka.+9 Hikuva u te, ‘Munhu la tiyeke emirini a nga vuyeriwi+Hi ku tsakela Xikwembu.’10 Hikwalaho, n’wina vanhu va mbilu leyi nga ni ku twisisa,+ ndzi yingiseni.A swi ve ekule swinene ni Xikwembu xa ntiyiso leswaku xi endla hilaha ku hombolokeke,+Ni Lowa Matimba Hinkwawo ku endla hilaha ku nga lulamangiki!+11 Hikuva xi ta hakela+ munhu wa la misaveni hi ku ya hilaha a endlaka hakona,Naswona xi ta khoma munhu hi ku ya hi ndlela yakwe.12 Ina, entiyisweni Xikwembu a xi endli hilaha ku hombolokeke,+Ni Lowa Matimba Hinkwawo a nga byi soholoti vuavanyisi.+13 I mani la n’wi nyikeke misava,I mani la n’wi nyikeke tiko ro nona, hinkwaro ka rona?14 Loko a veka mbilu yakwe eka munhu wo karhi,Loko moya wa yoloye ni ku hefemula a swi hlengeleta eka yena,+15 Nyama hinkwayo yi ta timeka swin’we,Naswona munhu wa la misaveni u ta vuyela entshurini wunene.+16 Kutani loko u ri ni ku twisisa, yingisa leswi;Yingisa mpfumawulo wa marito ya mina.17 Xana la vengaka vululami a nga lawula kunene,+Niloko la nga ni matimba a lulamile, xana u nga n’wi vula la hombolokeke?+18 Xana munhu a nga byela hosi a ku, ‘A wu pfuni nchumu’?Eka lowa xiyimo xa le henhla a ku, ‘U hombolokile’?+19 U kona La nga kombisangiki xihlawuhlawu eka tihosanaNaswona a nga n’wi khathalelanga wa xiyimo xa le henhla ku tlula xisiwana,+Hikuva hinkwavo ka vona i ntirho wa mavoko yakwe.+20 Va fa hi nkarhinyana,+ hambi ku ri exikarhi ka vusiku;+Vanhu va tsekatseka kutani va hundza,Lava matimba a va susiwi hi voko ra munhu.+21 Hikuva mahlo yakwe ma le henhla ka tindlela ta munhu,+Naswona u vona mikondzo yakwe hinkwayo.22 Munyama ni ndzhuti lowukulu a swi konaLeswaku lava va hanyaka hi swo biha va tumbela kona.+23 Hikuva a nga vekeli munhu nkarhiWa ku va Xikwembu xi n’wi avanyisa.24 U tshova lava matimba+ handle ko va kambisisa,Naswona u veka van’wana ematshan’weni ya vona.+25 Hikwalaho u tiva mintirho ya vona,+Naswona wa va hlula nivusiku, kutani va pfotloseka.+26 U va makala ku fana ni lavo homboloka,Endhawini ya vahlaleri;+27 Hikwalaho ka leswi va hambukeke eku n’wi landzeleni,+Naswona a va yi xiyisisanga ni yin’we ya tindlela ta yena,+28 Leswaku va tisa xirilo xa xisiwana eka yena;Kutani u yingisa xirilo xa lava xanisekaka.+29 Loko yena a miyela, kutani i mani la nga gwevaka?Loko a tumbeta xikandza xakwe,+ i mani la nga n’wi vonaka,Ku nga khathariseki leswaku i tiko+ kumbe i munhu, xana swa fana?30 Leswaku munhu la nga mugwinehi a nga fumi,+Kumbe ku va ni mintlhamu+ evanhwini.31 Xana u kona entiyisweni la nga byelaka Xikwembu a ku,‘Ndzi swi byarhile, hambileswi ndzi nga endliki hi vuhunguki;+32 Hambileswi ndzi nga voniki nchumu, ndzi letele;Loko ndzi endle nchumu lowu nga lulamangiki,A ndzi nge he wu endli nakambe’?+33 Xana xi nga endla leswinene eka wona hi ku ya hi wena, hikuva u ala ku avanyisiwa,Hikuva hi wena u hlawulaka, a hi mina?Ni leswi u swi tivaka kahle, swi vule.234 Vanhu va mbilu leyi nga ni ku twisisa+ va ta ku eka mina—Hambi ku ri munhu wo tlhariha la tiyeke emirini la ndzi yingisaka,35 ‘Yobo u vulavula a nga ri na vutivi,+Naswona marito yakwe ma kombisa leswaku a nga na ku twisisa.’36 Tatana, pfumelela Yobo a ringiwa a kondza a nga ha swi kotiHikwalaho ka ndlela leyi a hlamulaka vanhu vo biha ha yona.+37 Hikuva u dyoha a tlhela a tlula nawu;+U phokotela mavoko exikarhi ka hina kutani a engetela marito yakwe yo sandza Xikwembu xa ntiyiso!”+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 19:1-37
19 Hi ku hatlisa loko Hosi Hezekiya+ a swi twa, xikan’we-kan’we a handzula tinguvu takwe hi le xikarhi+ a tifunengeta hi nguvu yo khwaxa,+ a nghena endlwini ya Yehovha.+2 Ku tlula kwalaho, a rhuma Eliyakimi,+ loyi a a lawula vandyangu, na Xebhina+ lowa matsalana ni vakulukumba va vaprista va funengele nguvu yo khwaxa va ya eka Esaya+ lowa muprofeta, n’wana wa Amotsi.+3 Kutani va ku eka yena: “Hezekiya u te, ‘Siku leri i siku ra maxangu+ ni ra ku tshinya+ ni ra ku tikurisa ka xisandzu;+ hikuva vana va fike enon’wini wa mbeleko,+ kambe matimba ya ku veleka a ma kona.+4 Kumbexana Yehovha Xikwembu xa wena u ta twa+ marito hinkwawo ya Rabuxake, loyi hosi ya Asiriya mufumi wakwe a n’wi rhumeke ku ya tlhontlha+ Xikwembu lexi hanyaka ha wona, kunene u ta n’wi tengisa hikwalaho ka marito lawa Yehovha Xikwembu xa wena a ma tweke.+ Kutani u fanele u khongelela+ masalela+ lama nga ta kumeka.’”5 Hiloko malandza ya Hosi Hezekiya ma fika eka Esaya.+6 Kutani Esaya a ku eka wona: “Mi ta byela hosi ya n’wina mi ku, ‘Yehovha u te:+ “U nga chavi+ hikwalaho ka marito lawa u ma tweke, lawa vatirhi va hosi ya Asiriya va ndzi rhukaneke ha wona.+7 Waswivo, ndzi nghenisa moya+ eka yena, kutani u ta twa xiviko,+ a tlhelela etikweni ra yena; kunene ndzi ta n’wi wisa hi banga etikweni ra yena.”’”+8 Endzhaku ka sweswo Rabuxake+ a tlhelela kutani a kuma hosi ya Asiriya yi lwa na Libna;+ hikuva a yi swi twile leswaku u sukile eLakixi.+9 Hiloko a twa ku vuriwa leswi malunghana na Tiraka hosi ya Etiyopiya: “Waswivo, u humile ku ta lwa na wena.” Hikwalaho a tlhela a rhuma varhumiwa+ eka Hezekiya, a ku:10 “N’wina mi fanele mi byela Hezekiya hosi ya Yuda mi ku, ‘U nga pfumeli ku xisiwa hi Xikwembu xa wena lexi u xi tshembaka,+ xi ku: “Yerusalema+ a wu nge nyiketiwi evokweni ra hosi ya Asiriya.”+11 Waswivo! Wena u swi twile leswi tihosi ta Asiriya ti swi endleke eka matiko hinkwawo hi ku ma lovisa;+ xana wena u ta kutsuriwa?+12 Xana swikwembu+ swa matiko leswi vatatana va swi loviseke swi ma kutsurile, ku nga Gozana+ na Harani+ na Resefi ni vana va Edeni+ lava a va ri eTela-asara?+13 Yi kwihi—hosi ya Hamati+ ni hosi ya Aripadi+ ni hosi ya miti ya Sefaravhayimi, Hena ni ya Ivha?’”+14 Hiloko Hezekiya a teka mapapila emavokweni ya varhumiwa, a ma hlaya,+ endzhaku ka sweswo Hezekiya a tlhandlukela endlwini ya Yehovha, a ma phurumula emahlweni ka Yehovha.+15 Kutani Hezekiya a sungula ku khongela+ emahlweni ka Yehovha, a ku: “Oho Yehovha, Xikwembu xa Israyele,+ la tshameke ehenhla ka makerubu,+ hi wena ntsena Xikwembu xa ntiyiso xa mimfumo+ hinkwayo ya misava.+ Hi wena la endleke matilo+ ni misava.+16 Oho Yehovha, rhiya ndleve ya wena u yingisa.+ Oho Yehovha, pfula mahlo ya wena+ u vona, u twa marito hinkwawo ya Senakeribi lawa a ma rhumeleke leswaku a ta tlhontlha+ Xikwembu lexi hanyaka.17 Oho Yehovha, i ntiyiso leswaku tihosi ta Asiriya ti onhe vanhu va matiko ni tiko ra vona.+18 Kutani ti hoxe swikwembu swa wona endzilweni, hikuva a swi nga ri swikwembu,+ kambe a swi endliwe hi mavoko ya munhu,+ ntsandza ni ribye; lerova va swi lovisa.19 Oho Yehovha Xikwembu xa hina,+ hi kombela u hi ponisa+ evokweni ra yena, leswaku mimfumo hinkwayo ya misava yi ta tiva leswaku wena, Wena Yehovha, u Xikwembu u ri wexe.”+20 Kutani Esaya n’wana wa Amotsi a rhumela rito eka Hezekiya, a ku: “Yehovha Xikwembu xa Israyele u te,+ ‘Ndzi xi twile xikhongelo+ lexi u xi endleke eka mina malunghana na Senakeribi hosi ya Asiriya, ndzi xi twile.+21 Hi leri rito leri Yehovha a n’wi avanyiseke ha rona:“Nhwana wa Siyoni la nga tiviki nuna u ku langutele ehansi,+ u ku hlekurile.+Nhwanyana wa Yerusalema+ u hlakahle nhloko+ endzhaku ka wena.22 I mani loyi u n’wi tlhontlheke+ naswona u n’wi rhukaneke?+Xana i mani loyi u n’wi tlakuseleke rito ra wena+Naswona, xana u tlakusela mahlo ya wena ehenhla?+U swi endle hi xikongomelo xo lwa ni Mukwetsimi wa Israyele!+23 U tlhontlhe Yehovha hi varhumiwa+ va wena, u ku,+‘Hi makalichi ya mina yo tala ya nyimpi, mina+—Kunene ndzi tlhandlukela etindhawini ta tintshava leti tlakukeke,+Eswiphen’wini swa le kule swinene swa Lebanoni;+Ndzi ta tsema mikedari ya wona leyi tlakukeke,+ mirhi ya wona ya yunipa yo hlawuleka.+Naswona ndzi ta nghena endlwini ya yona ya makumu ya vaendzi, khwati ra ntanga wa yona wa mihandzu.+24 Kunene ndzi ta cela ndzi nwa mati lama nga tolovelekangiki,Naswona hi mikondzo ya milenge ya mina ndzi ta omisa misele hinkwayo ya Nayili ya le Egipta.’+25 Xana a wu swi twanga?+ Ku sukela enkarhini wa khale hi swona leswi ndzi nga ta swi endla.+Ku sukela emasikwini lama hundzeke ndzi swi vumbile.+Sweswi ndzi ta swi tisa.+Kutani wena u ta endla leswaku miti leyi tiyisiweke yi va tinhulu ta marhumbi.+26 Vaaki va yona va ta hela matimba;+Va ta tshuka, va khomiwa hi tingana.+Va ta fana ni ximila xa nhova ni byanyi bya rihlaza,+Ku fana ni byanyi bya malwangu+ loko dyambu leri vavulaka ri rhangele mheho ya le vuxeni.+27 Ku tshama ka wena u miyerile ni ku huma+ ka wena ni ku nghena ka wena ndzi swi tiva kahle,+Ni ku ndzi pfukela ka wena,+28 Hikuva ku ndzi pfukela ka wena+ ni ku vomba ka wena ku fikile etindleveni ta mina.+Kunene ndzi ta veka xiove xa mina enhompfini ya wena ni tomu ra mina exikarhi ka milomu ya wena,+Hakunene ndzi ta ku tlherisela endzhaku hi ndlela leyi u teke ha yona.”+29 “‘Xikombiso xa wena xi ta va lexi:+ Elembeni leri ku ta dyiwa ntshovelo wa mbewu leyi siyiweke,+ kutani hi lembe ra vumbirhi koroni leyi milaka hi yoxe; kambe hi lembe ra vunharhu byalani mbewu,+ mi tshovela kutani mi rima masimu ya vhinya, mi dya mihandzu ya kona.+30 Kutani lava balekaka va yindlu ya Yuda, lava seleke,+ kunene va ta dzima timitsu ehansi kutani va humesa mihandzu ehenhla.+31 Hikuva eYerusalema ku ta huma+ masalela ni le Ntshaveni ya Siyoni+ ku ta huma lava va balekaka. Ku hiseka+ ka Yehovha wa mavuthu ku ta swi endla.32 “‘Hi yona mhaka leyi Yehovha a vuleke leswi malunghana ni hosi ya Asiriya:+ “A yi nge ngheni emutini lowu,+ hambi nseve+ a yi nge wu copi kwalaho, kumbe yi wu hlasela hi xitlhangu, kumbe yi aka rirhangu ro anama+ leswaku yi wu sivelela.33 Ndlela leyi yi teke ha yona yi ta tlhela ha yona, naswona a yi nge ngheni emutini lowu, ku vula Yehovha.+34 Kunene ndzi ta lwela+ muti lowu ndzi wu ponisa hikwalaho ka mina+ ni hikwalaho ka Davhida nandza wa mina.”’”+35 Kutani evusikwini byebyo ntsumi ya Yehovha yi huma yi ya dlaya vanhu va 185 000 enxaxeni+ wa Vaasiriya.+ Loko vanhu va pfuka nimpundzu, waswivo, hinkwavo a va ri mitsumbu.+36 Hikwalaho Senakeribi+ hosi ya Asiriya a suka a famba,+ kutani a tlhela a ya tshama eNinivha.+37 Kuteloko a ha nkhinsame endlwini ya Nisiroko+ xikwembu xakwe,+ Adrameleke na Xarezere, vana vakwe, va n’wi dlaya hi banga,+ kutani va balekela etikweni ra Ararati.+ Hiloko Esari-hadoni+ n’wana wakwe a sungula ku fuma ematshan’weni ya yena.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Mikiya 5:1-15
5 “Enkarhini lowu wa tixeka,+ Wena nhwanyana wa ku hlaseriwa; u hi rhendzerile.+ Va ta n’wi ba rhama hi nhonga muavanyisi wa Israyele.+2 “Wena Betlehema Efurata,+ wena lontsongo ngopfu leswaku u va exikarhi ka magidi ya Yuda,+ eka wena+ ku ta huma loyi a nga ta va mufumi eIsrayele+ a ta eka mina, loyi masungulo yakwe ma sukelaka eminkarhini yo sungula, ku sukela emasikwini ya nkarhi lowu nga riki na makumu.+3 “Hikokwalaho u ta va nyiketa+ ku fikela enkarhini lowu loyi a velekaka, a velekaka ha wona.+ Vamakwavo lavan’wana hinkwavo va ta tlhelela eka vana va Israyele.4 “Kunene u ta yima, a risa hi ntamu wa Yehovha,+ hi ku tlakuka ka vito ra Yehovha Xikwembu+ xa yena. Kunene va ta hambeta va tshama,+ hikuva sweswi u ta va lonkulu ku ya fika emakumu ka misava.+5 Loyi u fanele a va ku rhula.+ Loko ku ri Muasiriya, loko a fika etikweni ra hina,+ a pyanya swihondzo swa hina swo tshama eka swona, hi ta boheka ku veka varisi va nkombo ku lwa na yena, ina, tinghanakana ta nhungu ta vanhu.6 Entiyisweni va ta risa tiko ra Asiriya hi banga,+ ni tiko ra Nimrodo+ etinyangweni ta rona. Kunene u ta hi kutsula eka Muasiriya,+ loko a fika etikweni ra hina, niloko a pyanya endhawini ya hina.7 “Lava va seleke va Yakobe,+ va fanele va fana ni mberha leyi humaka eka Yehovha exikarhi ka vanhu vo tala,+ va fana ni mpfula leyikulu ehenhla ka swimila,+ leyi yi nga tshembiki munhu kumbe yi rindzela vana va munhu wa la misaveni.+8 Kutani, exikarhi ka matiko, exikarhi ka vanhu vo tala, lava va seleke va Yakobe va fanele va fana ni nghala exikarhi ka swivandzana swa le khwatini, va fana ni xinghalana xa ntshiva exikarhi ka mintlhambi ya tinyimpfu, lexi, loko xi hundza, kunene xi kandziyelaka ni ku handzulela;+ kutani ku hava mukutsuri.9 Voko ra wena ri ta tlakuka ehenhla ka swirha swa wena,+ ni valala va wena hinkwavo va ta dlayiwa.”+10 “Kutani esikwini rero,” ku vula Yehovha, “ndzi ta dlaya tihanci ta wena exikarhi ka wena, ndzi lovisa makalichi ya wena.+11 Ndzi ta lovisa miti ya tiko ra wena, ndzi hirimuxa tindhawu ta wena hinkwato leti tiyisiweke.+12 Ndzi ta dlaya valoyi evokweni ra wena, naswona a wu nge he vi na vona lava endlaka masalamusi.+13 Ndzi ta lovisa swifaniso swa wena leswi vatliweke ni tiphuphu ta wena exikarhi ka wena, naswona a wu nge he yi nkhinsameli mintirho ya mavoko ya wena.+14 Ndzi ta simula timhandzi ta wena to kwetsima+ exikarhi ka wena, ndzi lovisa miti ya wena.15 Ndzi ta tirihisela ehenhla ka matiko lawa ma nga yingisangiki, hi ku hlundzuka ni hi vukarhi.”+


text:
XANA WU LO ENDLIWA?
Ncila Wa Xipululu Lexi Vuriwaka Agama
XIPULULU lexi xi kota ku tlula xi suka ehansi xi ya phatsama ekhumbini hi ku olova. Hambiswiritano, loko ndhawu ya kona yi rheta, a xi tluli kahle kambe xi fika xi phatsama kahle ekhumbini. Xi swi kotisa ku yini? Xi pfuniwa hi ncila wa xona.
Xiya: Loko xipululu lexi xi tlula xi suka endhawini yo khwaxa, laha xi kotaka ku khomelela swi tiya, xi rhanga hi ku tiyisa miri wa xona ivi xi gova ncila wa xona xi wu langutisa ehansi. Leswi swi xi pfuna leswaku xi tlula hi angle leyi faneleke loko xi suka. Kambe loko xi ri endhawini leyi rhetaka, xi tala ku rheta ivi xi tlula hi angle leyi hoxeke. Hambiswiritano, loko xi ri emoyeni xi lulamisa angle ya miri wa xona hi ku gova ncila wa xona xi wu langutisa ehenhla. Endlelo rero ri rharhanganile. Xiviko xa Yunivhesiti ya California le Berkeley xi ri: “Nkarhi ni nkarhi swipululu [leswi] swi fanele swi lulamisa angle ya ncila wa swona leswaku swi hambeta swi tlulela ehenhla loko swi ri emoyeni.” Loko ndhawu leyi xi tlulaka xi suka eka yona yi rheta ngopfu, xi fanele xi wu tlakusela ehenhla swinene ncila wa xona leswaku xi kota ku fika xi phatsama kahle.
Ncila wa xipululu lexi wu nga pfuna vanjhiniyara leswaku va endla timovha ta tirhoboto leti nga wiki hi ku olova, leti nga tirhiseriwaka ku lava vanhu lava poneke endhawini leyi ku tsekatsekeke misava kumbe ku humeleleke mhangu yin’wana. Mulavisisi Thomas Libby u ri: “Tirhoboto a ti swi koti ku sima ku fana ni swiharhi, kutani xin’wana ni xin’wana lexi nga endliwaka leswaku rhoboto yi kota ku sima ku ta va ku ri nhluvuko lowukulu.”
U anakanya yini? Xana ncila wa xipululu lexi vuriwaka agama wu lo tiendlekela kumbe wu lo endliwa?